qundao/data-zh-poetry huggingface dataset:
十台怀古 其七 歌风台
作者：叶懋
朝代：元
体裁：古风

汉祖长歌起丰沛，手握龙阿舞天籁。风云龙虎正横戈，淮海波涛共澎湃。火旗拂日天地赤，白虎无声素蛇泣。山河已拱帝王居，魂魄犹思汤沐邑。楚王垓下独堪哀，楚歌四合悲风来。千古兴亡一长慨，五陵松柏飞苍埃。
十台怀古 其三 黄金台
作者：叶懋
朝代：元
体裁：古风

燕山古北秋嵯峨，西风易水生寒波。昭王国耻昔未雪，冲冠怒发飘长戈。千金筑台从隗始，四海风云龙虎起。铁马朝开七十城，檄书夕报三千里。新王御极谗夫兴，火牛迸出如流星。燕齐反复恨不极，碣石际海烟芜青。
十台怀古 其九 铜雀台
作者：叶懋
朝代：元
体裁：古风

炎丘无光冰井冷，老臣侧足窥汉鼎。金仙夜泣玉盘空，铜雀秋飞银汉永。乔公二女俱绝色，可怜不是台中物。赤壁楼船烈火焚，青泥阁道英雄出。西陵草树秋阴阴，分香卖屐愁人心。晴窗泼墨弄书史，断砖残甓犹销沉。
十台怀古 其二 章华台
作者：叶懋
朝代：元
体裁：古风

灵王筑台天下壮，金殿崔嵬九天上。咆哮问鼎出东郊，列国诸侯尽西向。荆南膏血空，雕檐百尺辉晴虹。十二珠帘捲秋色，三千玉貌歌春风。春风有恨愁无极，孤舟梦断鄢城北。精灵夜逐蜀魂飞，回首花容瘴烟黑。
十台怀古 其五 凤凰台
作者：叶懋
朝代：元
体裁：古风

凤凰台前江水碧，钟山石城草萧瑟。龙盘虎踞几千年，凤凰一去无消息。青天日落波悠悠，吴宫晋阙苍烟浮。辘轳无声冰井冷，庭花露滴铜蟾秋。长淮万里青如黛，鹘没天低渺苍海。凤凰凤凰招不来，城郭人民竟谁在。
十台怀古 其八 望思台
作者：叶懋
朝代：元
体裁：古风

汉武求仙惑山鬼，仙人不来巫蛊起。绣衣直指向人间，思子宫成泪如水。秋风慷慨歌楼船，轮台下诏犹凄然。省躬罪已恨不已，穷兵黩武誇当年。奸臣并诛方士息，戾园秋草凄凄碧。功名独羡富民侯，高庙微言感胸臆。
十台怀古 其六 戏马台
作者：叶懋
朝代：元
体裁：古风

项王崛起窥王图，岩壑猛啸千人菟。秦家天下相血视，长鎗大剑还相屠。当年戏马高台下，万骑如云蹴原野。关中赤烬气成虹，帐下悲歌泪盈把。乌江波澜秋声悲，彭城草树秋无辉。汉祖长歌归沛邑，吾宁斗智不斗力。
十台怀古 其十 凌敲台
作者：叶懋
朝代：元
体裁：古风

宋祖离宫三十六，层台突起江之曲。清波涌月挂帘钩，瑞气凌空捲绡縠。金舆万乘东南行，三千粉黛花冥冥。山色犹疑髻鬟绿，天风吹断箫韶声。箫韶竟日喧歌舞，晋国宫亭半禾黍。柴桑月落夜猿啼，节士悲歌泪如雨。
十台怀古 其四 朝阳台
作者：叶懋
朝代：元
体裁：古风

仙人乍拂朝阳台，碧波浸月芙蓉开。晓日肌肤湛冰雪，秋云罗袜生尘埃。荆王好色轻楚国，飞观玲珑起千尺。乾坤大梦一浮沤，父子垂情两昏惑。楚江日落啼清猿，楚宫城阙空云烟。微臣宋玉骨已朽，何人为赋招魂篇。
古乐府十四首 其一 九疑山行
作者：叶懋
朝代：元
体裁：古风

君不见湘江之水秋沄沄，凤凰叫断苍梧云。孀娥恸哭几千载，竹间之泪犹纷纷。夏王掩泣伤黎兆，箫韶不作乾坤老。莘野孤儿泣槁桑，首阳饿骨埋秋草。秋黯黯，秋云阴，妖狐夜走猩猩吟。碧峰九点翠烟墨，零陵古窆应难寻。南风之琴竟何在，湘江水阔愁如海。
古乐府十四首 其七 清渭吟
作者：叶懋
朝代：元
体裁：古风

蟠溪钓翁虬龙姿，白发照影秋如丝。怀韬已副太公望，调鼎自是周王师。功成拓国东海涘，周室存亡两终始。行藏用舍吾何求，乐天知命吾何忧。当年不兆非熊卜，白骨长埋渭川曲。
古乐府十四首 其三 古长城吟
作者：叶懋
朝代：元
体裁：古风

春秋绝笔麒麟死，长城万里连云起。苍生肉碎骨成尘，至今痛忆秦天子。作桥望月窥蓬莱，赤乌夜照琅琊台。楼船采药不知处，鲍鱼臭恶腥风来。秦家城头血犹紫，汉家还有征人鬼。长城筑筑何时休，旧秦已逝新秦留。
古乐府十四首 其九 金铜仙人辞汉歌
作者：叶懋
朝代：元
体裁：古风

秦王遣使登蓬莱，海山不见楼船回。汉王自吸九霄露，凌空为筑仙人台。仙人独立霄汉顶，俯视人间沸如鼎。武皇欲火正薰天，一滴何曾酌清冷。昆池既凿鱼龙开，滇国自献真龙媒。偷桃小儿诚戏谑，青鸟未必瑶池来。茂林草树秋萧索，火井冰寒厚三尺。仙人辞汉出宫门，清泪如澌愁不得。
古乐府十四首 其二 双剑行
作者：叶懋
朝代：元
体裁：古风

丰城日落烟雾湿，真宰夜悬星斗泣。铁花绣蚀青蛇痕，惆怅无人识英物。群凶构逆天地荒，雌雄气黯蟾蜍光。八王紊政亏天纪，台星夜堕霹雳死。精神不隔双雌雄，飞入幽潭卧秋水。河清海晏三千年，为君作雨来青天。
古乐府十四首 其五 鸿门宴
作者：叶懋
朝代：元
体裁：古风

项王力战如貔貅，喑呜叱咤千人愁。范增意气亦雄猛，风壑怒捲鲸鼍秋。鸿门设宴军容整，赤龙气慑青蛇影。酒酣数目电光摇，楚汉存亡一俄顷。君不见周家种德开王基，秦王虎视誇雄威。项王残酷已如此，范公好杀将何为。天摧地磔貔虎死，赤龙自是真天子。
古乐府十四首 其八 吴江铁马行
作者：叶懋
朝代：元
体裁：古风

汉江之水连天碧，三国人材世无敌。曹公兵法亚孙吴，赤壁楼船燧烟黑。飞星散落天无云，铁锁截断奔波倾。遏险能同剑阁守，镇国未必踰长城。石头城下波摇月，东望长江正空阔。吴儿醉饮自酣眠，不知一夜楼船发。
古乐府十四首 其六 滹沱河吟
作者：叶懋
朝代：元
体裁：古风

滹沱河，水扬波，汉军欲渡将如何。王郎兵急河水阔，河水流澌冰未结。阳侯一叱层冰起，将军飞渡滹沱水。河伯效灵人效节，将军渡河兴帝业。君不见昭陵石马嘶青冥，八公草木皆神兵。王泽厚，天心灵，天意自欲扶中兴。云台阁上丹青手，请君为写滹沱冰。
古乐府十四首 其十 牧羝行
作者：叶懋
朝代：元
体裁：古风

阴山地冷无炎燠，白草如霜木叶秃。中郎仗节牧群羝，啮雪餐毡土中宿。朔方自昔风气殊，湩饮肉食如雄貙。周纲未得服猃狁，汉纲自欲诛单于。李陵不作男子死，上戮慈亲下妻子。荒台白日送君归，握手河梁泪如水。董孤不作忠义薄，狐兔群行肆交恶。先生不肯拜单于，赤心自照麒麟阁。
古乐府十四首 其十一 华亭曲
作者：叶懋
朝代：元
体裁：古风

九山苍苍海之阳，山青海碧生凤凰。陆家兄弟双儿郎，碧落万里同翱翔。鹰鹯啄人多害伤，华亭夜鹤声凄凉，君胡不游归故乡。君不见张留侯，三世相韩报韩仇。归来自伴赤松子，一生出处何优游。西风飒飒莼鲈秋，为君一醉商声讴。
古乐府十四首 其十三 鸡鸣度关曲
作者：叶懋
朝代：元
体裁：古风

武王拓国称多士，宏散数公而已矣。田文食客三千人，玉佩翩翩靸珠履。一朝脱死逃秦来，鸡鸣喔喔函关开。归来意气真自负，鸡鸣狗盗俱贤材。当时好侠诸公子，四国争雄竞奢侈。君不见关内侯，骑都尉，贩绘屠狗英雄起。羊胃羊肠总如此，鸡鸣狗盗出君门，岩壑布衣甘老死。
古乐府十四首 其十二 秦楼曲
作者：叶懋
朝代：元
体裁：古风

君不见秦楼女，吹箫学得凤凰语。天上仙人骑凤来，吹箫共坐琼瑶台。琼瑶夜半霜如雪，双凤高鸣思呜咽。曲中共指云霄路，骑得双鸾上天去。云窗雾阁深重重，吹箫夜夜欢情浓。银河水枯沧海竭，不学双星有离别。
古乐府十四首 其十四 淮阴词
作者：叶懋
朝代：元
体裁：古风

君不见汉王之心何反覆，淮阴功成遭杀戮。淮阴之才天下奇，淮阴去汉萧何追。登坛剖画谋何壮，楚汉存亡如指掌。权谋绝世难为忠，勋业震主难为功。陈平蹑足计多诈，留侯附耳言非公。汉王之恩诚太薄，云梦归来遭束缚。蒯通力说心犹恪，哙等为侪心不足。淮阴之才非碌碌，汉业功成一何速。淮阴侯，不可复，天下苍生自鱼肉。
古乐府十四首 其四 天马歌
作者：叶懋
朝代：元
体裁：古风

渥洼水碧银河清，天驷降精龙马生。腾骧一跃起霄汉，赤汗亹亹珠流赪。汉家天子真龙骨，一见龙驹喜充臆。手携玉麈上瑶池，回首人间烟雾隔。叶公画龙不知龙，祢衡枉死清波中。庸奴执策如刀匕，自嗟不及骀骀死。
失题
作者：叶懋
朝代：元
体裁：七言律诗

独携孤剑过长淮，驿使传书每自裁。万里青云增激烈，一樽绿酒重徘徊。鸡鸣荻屋人初起，舟发芜湖潮欲催。遐忆买臣身未老，锦衣何日赋归来。
张天师素晖堂
作者：叶懋
朝代：元
体裁：七言律诗

天上仙人十二楼，绿烟九点玩神州。玉箫吹彻清都晓，黄鹤飞来白露秋。河汉横空星纬逼，乾坤如水月波流。青蛇最忆冰壶夜，双袖西风拂斗牛。
怀古二首·其一
作者：叶懋
朝代：元
体裁：古风

冥坐忽不语，我心怀古先。淳庞太昊氏，皞皞羲皇年。宫室何草草，被服无华鲜。纪历且未备，流光自推迁。大朴一以散，民心自彫镌。水清网罟密，四海无蜿蜒。天地不加小，人民不加繁。征诛何时息，鞭朴日嚣喧。大圣久不作，古道留遗编。清风北窗下，展卷真忘言。此心苟不竞，此心常悠然。
怀古二首·其二
作者：叶懋
朝代：元
体裁：古风

今辰忽有往，我怀不可极。静观天地化，万物各有适。丈夫生世间，而乃心役役。江湖饶风波，道路足荆棘。山中有好鸟，水中有游鱼。光景那可得，不乐待何时。
感兴二十一首·其一
作者：叶懋
朝代：元
体裁：古风

吾观阴阳化，一气何翕张。卑高奠神极，四海环其疆。神尧察星纪，虞舜穷玑衡。大圣久不作，列宿昭回光。天旋九地底，日出扶桑傍。谁能驾阳龙，洞然窥八荒。周髀今何在，与尔谈天章。
感兴二十一首·其七
作者：叶懋
朝代：元
体裁：古风

汉祖起丰沛，宽仁伐强嬴。仗剑出大泽，卓然炎运兴。邹轲述孔道，遗言炳如星。虞舜窃父逝，天下鸿毛轻。太公陷鼎镬，岌岌逃馀生。沐猴果何人，乃欲分杯羹。吾贤重瞳子，独匪人中英。
感兴二十一首·其三
作者：叶懋
朝代：元
体裁：古风

仲尼生而圣，天意固有在。周流困车辙，浩叹欲浮海。暮年归鲁邦，懿德垂纪载。遗经何粲然，星汉发光彩。赫赫文武功，巍哉唐尧治。百年遵宪章，万世咸仰赖。微乎吾仲尼，于今世犹瞆。
感兴二十一首·其九
作者：叶懋
朝代：元
体裁：古风

秦帝扫六合，汉武开边疆。雷霆肃号令，日月昭辉光。搏桑海日出，驾石驱桥梁。徐市去不返，溟波浩茫茫。嵩高一登览，山呼撼穹苍。汉史岂足纪，诬言有荒唐。蓬莱何时到，白骨归山冈。惜哉英雄主，弱弄非刚强。
感兴二十一首·其二
作者：叶懋
朝代：元
体裁：古风

天地一嘘吸，潮汐互来往。阴阳一昼夜，二气相消长。吾观旋穹运，乾健不可息。太区一尘聚，负戴万古力。百川日振荡，归虚浩无测。乾坤岂终穷，消长不盈尺。谁能叩玄冥，为我剖胸臆。
感兴二十一首·其二十
作者：叶懋
朝代：元
体裁：古风

燕昭筑金台，欲致天下士。燕齐不共天，一旦雪馀耻。我闻古圣王，修德本诸已。伊皋宾夏商，四岳佐尧治。凤犹览德辉，士肯为金起。遗风何寥寥，布衣甘老死。吁哉燕昭王，此意独甚美。
感兴二十一首·其二十一
作者：叶懋
朝代：元
体裁：古风

黄河衣带水，无能测其源。到今有遗恨，不得窥昆崙。古人亦谬哉，飞波自天端。太虚浩无际，元气为之根。清浊一以判，卑高定乾坤。谁云九天上，可使层波翻。汉帝亦草草，西行使张骞。
感兴二十一首·其五
作者：叶懋
朝代：元
体裁：古风

伊尹放太甲，圣人用其权。周公戮管蔡，大德无毫愆。尧舜昔授受，执中乃经传。经权两适用，天道何犹偏。仲尼作春秋，幽光耿遗编。一朝虽无位，垂训无穷年。
感兴二十一首·其八
作者：叶懋
朝代：元
体裁：古风

凤凰不长见，举世称其名。麒麟出非时，仲尼劳叹声。傅说居版筑，岂拟图丹青。诸葛卧南阳，草庐以终生。治殷作霖雨，佐蜀叹无成。忠心昭万古，日月当天明。长疑山谷间，麟凤或潜形。愿聆韶乐奏，雍雍共和鸣。
感兴二十一首·其六
作者：叶懋
朝代：元
体裁：古风

张仪作秦相，变诈如狐狸。奸风长浇伪，仁义不足施。苏秦复继起，谈辨誇雄词。乾坤何扰扰，正气有醇醨。颓波一泛滥，民生正堪悲。吁嗟鬼谷子，吾欲诛其魑。
感兴二十一首·其十
作者：叶懋
朝代：元
体裁：古风

庖牺古圣皇，画卦发天秘。神农始教耕，民生臻大利。大哉帝轩辕，作律明岁纪。垂衣坐彤庭，礼乐由此始。皇风扇六合，帝德深九地。胡为崆峒山，问道广成子。遂令秦汉后，恋慕心不已。飞龙杳难攀，千秋鼎湖水。
感兴二十一首·其十一
作者：叶懋
朝代：元
体裁：古风

羿后窃灵药，奔飞明月中。独居琼台上，与月同始终。吾知太阴魄，固无楼与宫。狡妇实不死，遁迹将为容。长怜孟氏子，侧身事梁鸿。白骨可速朽，懿德垂无穷。
感兴二十一首·其十七
作者：叶懋
朝代：元
体裁：古风

泰山何苍苍，雄镇屹邹鲁。层云起肤寸，大泽滋九土。孟轲仁义儒，懿德垂万古。高辞动君王，浩气塞寰宇。人生天壤间，积厚施必溥。若为大鹏飞，九万斯一举。
感兴二十一首·其十三
作者：叶懋
朝代：元
体裁：古风

东汉党锢祸，一网罗群雄。邦国既殄瘁，哲人遘其凶。泰山日以踣，拳石难为功。空言竟无补，高议何沨沨。晋氏得天下，清虚以为宗。惜哉王谢氏，扬波荡其风。
感兴二十一首·其十九
作者：叶懋
朝代：元
体裁：古风

仲尼谈六经，万古昭星月。下视庄老徒，馀光似飞熠。荀扬虽多岐，惟命非所述。卓哉王仲淹，希圣犹仿佛。千秋河水间，忽若邹鲁邑。颜生乃无言，造化此中毕。
感兴二十一首·其十二
作者：叶懋
朝代：元
体裁：古风

周公称大圣，成王匪昏君。分虽君臣义，亲实叔父尊。胡为伯仲间，四国竞流言。三年归东国，兀臲心不安。皇穹岂茫昧，大风播乾坤。苟无金縢书，精意竟莫宣。吾观君臣际，会合良独难。缅怀周公德，巍巍动天阍。
感兴二十一首·其十五
作者：叶懋
朝代：元
体裁：古风

吾观骊珠莹，神光何湛洁。置之玉壶中，碧海照寒月。圣人天质清，表里洞虚彻。群愚万不同，形气有差别。大易函性初，理妙不容说。孟轲有深功，卓哉圣门杰。恭惟濂洛儒，英论相间发。不有日月光，爝火犹未灭。
感兴二十一首·其十八
作者：叶懋
朝代：元
体裁：古风

天地一嘘吸，潮汐互来往。阴阳一昼夜，一岁相消长。我生人世间，一身有天壤。天地宁有终，我已归惚恍。仲尼欲知来，百世如指掌。区区小智徒，推测劳臆想。吾观佛氏书，醯鸡谈瓮盎。
感兴二十一首·其十六
作者：叶懋
朝代：元
体裁：古风

太极一动静，阴阳互为根。元机浩不息，变化无穷门。翳我及万物，父乾而母坤。圣贤既克肖，兢兢道何尊。我岂草木俦，能无究其源。轩昊久不作，战国多荆榛。世道亦已丧，浇风荡醇源。怀哉唐虞治，雍雍蹈吾仁。
感兴二十一首·其十四
作者：叶懋
朝代：元
体裁：古风

荀卿语性恶，秦皇遂焚书。李斯悍而愎，竟不逃严诛。寒瓜熟坑土，机阱坑群儒。激水乃过颡，顺流岂长趋。天下可立取，诸侯血相屠。舜禹不足法，伊皋真鄙夫。骊山骨未朽，咸阳已丘墟。惜哉兰陵老，巍冠讲唐虞。万古阙坟典，大妖岂其徒。片言有失谬，敛卷吾长吁。
感兴二十一首·其四
作者：叶懋
朝代：元
体裁：古风

太公起东海，伯夷饿西山。殷祀既革命，武王乃诛残。如何叩马谏，英气凛莫干。圣贤一出处，节义斯得完。俯仰百世下，懿德两不刊。呜呼振伦教，沉思良独难。
旧游
作者：叶懋
朝代：元
体裁：七言律诗

武陵旧游今几年，湖上春光还可怜。千峰翠拥芙蓉髻，万顷波浮画鹢舡。楚女行云出巫峡，洞庭张乐动钧天。何当与客揽吟辔，唤取娥眉来酒边。
梅庄为矢得贤赋
作者：叶懋
朝代：元
体裁：七言律诗

千树梅花照眼明，主翁诗思与同清。云裁野服迎春著，玉种高田带雪耕。柿叶满窗书已遍，松肪浮酿酒初成。扁舟莫动山阴兴，宣室承釐待贾生。
母寿
作者：叶懋
朝代：元
体裁：古风

二仪运枢机，大化神妙理。至哉慈母恩，胚毓有诸已。忆初堕地年，历岁忽四纪。夭夭寸草心，烂漫春日美。载观流水波，浩荡无息止。寿龄既亦高，可惧还可喜。古云七十稀，跻寿从此始。鹤骨清以癯，素发垂两耳。有子今何为，禄薄淡甘旨。萱花灿北堂，烨烨吐芳蕊。献此清苦心，荣宠殊足耻。綵衣何灿然，长怜老莱子。
游吴县天平山范庄
作者：叶懋
朝代：元
体裁：古风

为儒始信为农乐，林屋萧萧住丛薄。大溪小溪作襟带，叠嶂层峦似城郭。秋深黍熟山果收，紫栗如拳豆垂角。我行终日疲两眼，竹杖芒鞋信双脚。老翁八十发如丝，双手叉胸言错愕。门前见客疑且迎，唤妇张灯事藜藿。自言去县百馀里，山路崎岖溪水恶。平生不识州与府，天上何人坐黄阁。吁嗟世教日沉沦，古道凋零奸伪作。天阴雨黑走狐狸，暮四朝三养猿玃。山中民物自鸿庞，鸡犬比邻长淳朴。羲农去国几春秋，秦汉遗民有耕凿。嗟予逐逐何所为，膏火荧煌自销烁。何时筑室问桑麻，白石清泉老丘壑。
燕杨氏书楼答张士行士行先生怀才抱道随时隐见其器度深远固未易以窥测然幽情雅韵发于吟咏有以泄其湮郁之气岁癸巳秋八月二日偶寓杨氏书楼夜分匡坐四顾寂寥念时序之相关竟纷华之易谢而况兵革未辑嚣嚚肆华民生不遑底宁术业竟安所效思远何穷情感不已相与操笔独吟飞章远寄辞采溢目义理沃心三叹之馀朱弦疏越然未足喻其意勉续高韵以答先施虽不能如古人所和之心为美世所沿习聊循其辙耳惟高明亮之
作者：叶懋
朝代：元
体裁：古风

老骥倦伏枥，慨想伯乐驭。悠哉壮士心，岁月感庭树。谁怜青云姿，迥隔丹霄路。况此烽尘秋，履道蹶幽步。腥风满天地，末俗吁可恶。周德固自珍，危论未堪吐。落落青松高，岑岑碧山故。颇欣巢许游，复悦黄绮遇。端期芝岭居，永谢草庐顾。静观声利徒，变灭等飞露。颓阳既西流，逝水复东注。冥心了神化，至理匪难悟。才衰甚吾忧，德立喜君具。披章分夜吟，洒笔良朋预。清知冰雪心，响杂琼瑶语。玄酒味方淡，太羹还可饫。怀哉古人风，共乐君子素。尚期黄发交，庶足慰迟暮。
石门
作者：叶懋
朝代：元

依依童仆问寒温，篷底孤灯照旅魂。贾客停桡询海味，舟人看气避江豚。滩声带雨鸣残夜，树色和烟锁暮村。谁识倦游辛苦处，悲笳吹落海门昏。
秋日游薛元卿园亭
作者：叶懋
朝代：元
体裁：古风

小轩风日清，野色动遥瞩。山蝉发古奏，江水酝春绿。高松敛昼雾，飞露洒秋玉。悠哉归兴长，白云满双足。
答杨廉夫游太湖二十八韵
作者：叶懋
朝代：元
体裁：古风

铁公老气角韩孟，手拔鲸牙力雄横。大舟撇过扶桑津，勺水杯浮具奁镜。渼陂主客将无同，赤壁雅有坡仙风。缟衣飞来天际鹤，铁笛唤起潭中龙。黑浪如山起还伏，海兕江狶闪人目。须臾净展白银窝，玉渊澄见鲛丝幅。隐隐飞骧六鳌举，水底鼍鸣击天鼓。湘妃起舞踏轻波，汉女清歌隔秋浦。百壶载酒沾琼瑶，炮鳖脍鲤芬牲牢。酒酣握笔战矛槊，风雨飒飒吹鸿毛。公乎本是龙头士，忆昔龙庭拜天子。颠崖苏息问苍生，八九胸吞洞庭水。江湖浪漫将如何，海国浩渺亲鲸鼍。从知事功不可缓，忽觉岁月来无多。高风崔嵬谁复识，日籴犹需大仓食。春秋笔法正乾坤，独抱遗经守残阙。紫微帝君环北斗，执笔宁淹太玄叟。愿披九虎辟玄关，驿骑双飞使星走。倒骑箕尾执天纲，黄屋赓歌佐元首。
答董大参
作者：叶懋
朝代：元
体裁：古风

虎头将军眼如电，行兵偶向山中留。玉函古剑挂明月，竹屋瑶琴横素秋。衮龙正照紫微阙，綵服径过黄河流。自怜燕雀羽翼短，碧落仰羡飞鸿游。
读史四首·其一
作者：叶懋
朝代：元
体裁：古风

东都党锢起，汉祚既亦哀。老瞒惮名义，大业归曹丕。昔闻商王纣，暴虐日以滋。西伯终北面，武王始戎衣。曹氏父子间，其迹颇拟之。如何百世下，直笔不可欺。失得置勿论，秉心在公私。至哉文王德，千载有光辉。
读史四首·其三
作者：叶懋
朝代：元
体裁：古风

武氏毒天下，馀殃及三思。谁欤补天手，取日夹以飞。阳刚黯微照，雌蜺弄阴机。元功竟菹醢，楚酷岂胜悲。绛侯昔平乱，烈烈功可追。无宁涉虎尾，将使反噬为。邪根既不去，虐燄复张辉。愚黯固胜负，五王胥失之。
读史四首·其二
作者：叶懋
朝代：元
体裁：古风

太宗剪隋乱，英武如神明。惜哉绝世主，所学竟非成。赏忠乐谏争，廷辱疑臣卿。蕴古未为过，亟死遭严刑。汉主六七作，文帝臻隆平。恭俭出天性，懿德久逾真。二君屹相望，允称汉唐英。功业在青史，班班如日星。
读史四首·其四
作者：叶懋
朝代：元
体裁：古风

秦隋国命促，再传已非君。储皇值根本，簸弄由他人。伤哉谗佞口，得间父子亲。向使二君在，汉唐尚称臣。如何望思台，泫然泪沾巾。江充族竟灭，沉冤果何伸。秦王亟承统，喋血至禁门。获罪不少贷，元功宁足论。
读陆宣公奏议
作者：叶懋
朝代：元
体裁：古风

有唐三百年，贤相六七作。伟哉陆宣公，忠烈宏烜赫。奏书数百篇，千载焕丹雘。郁郁王佐才，渊渊洙泗学。溥施经济功，历吐匡君略。惜哉生不辰，乃致身遭阨。温其玉无瑕，粹然金有烁。我观唐室中，国步实再愕。颇于艰难际，获睹二三策。君心变安危，臣志惟謇谔。忠良世无几，谀佞日累百。究竟谁为功，忽弃遗草泽。但馀青史中，英论辉简册。高风凛如在，开卷知吾获。长歌思古人，泫然清泪落。
送达兼善赴礼部尚书
作者：叶懋
朝代：元
体裁：五言排律

天选龙头榜，霜清豸角冠。声华辉玉牒，文彩耀金銮。百越舆图旧，孤城海雾漫。一麾曾出守，五马重盘桓。惠泽留千古，仪刑竦众观。思亲徒惨切，筑窆正岏㠝。野衲邻秋枕，林猿傍夕餐。秦碑磨孝节，禹穴照忠肝。威凤宜翔翥，神蛟暂屈蟠。帝思商野说，人仰泰山韩。恋阙云霄近，乘空雨露漙。尚书新宠命，宗伯古春官。礼乐遵遐迩，华夷乐乂安。匡时当鬓黑，报国但心丹。浙浦潮生港，河流雪拥滩。槎飞星渺渺，佩远玉珊珊。群士攀车辙，都人望马鞍。趋朝闻履舄，披腹见琅玕。任即钧衡重，功垂竹帛看。恩私在天下，麟阁起云端。
铭一首
作者：叶懋
朝代：元
体裁：古风

伊昔古圣皇，性中有天理。勋业德如天，孝悌而已矣。禹汤及周孔，大道同一轨。天机干元化，乾健无息止。人生于其间，秉德斯懿美。此心本虚明，尘翳或为滓。学虽慕前修，论恐堕凡鄙。鼎鼎百年内，岁月白驹驶。草木易成灰，圣哲元不死。战兢恒自持，凛若涉渊水。惟仁思吾居，非义勿吾履。宅心在中正，作事不偏倚。孝乃德之先，敬乃行之始。礼意睦姻亲，诚心接闾里。有善推于人，有过责于已。小忿须必惩，大恶或不弥。善端默无见，福报还可俟。祸招必有根，人病不察耳。祸福在吾心，昭晰甚明炜。有失莫甚忧，有得莫甚喜。无贪即无求，有誉还有毁。得失在吾心，毁誉在乎彼。富贵有时来，贫贱宁足耻。穷达听于天，寿天难预拟。我谦吾自吾，彼作尔为尔。人心曲如钩，天道直如矢。高明乃真儒，固瘁匪嘉士。圣途虽甚远，涉远必自迩。恭惟百世师，怀哉我夫子。
题刘平妻杀虎图
作者：叶懋
朝代：元
体裁：古风

渤海壮妇刘平妻，宝剑三尺风凄凄。夫行夜宿枣阳戍，缺月堕地山云低。南山白额半夜走，嗟哉刘平落虎口。妇起操刀探虎窟，虎口完身夺夫骨。英风动天发卓竖，眼惟见夫不见虎。提虎肉，招夫魂，女中乃有裴将军。
题李太白画像
作者：叶懋
朝代：元
体裁：古风

函关有客乘青牛，西游直上昆崙丘。长庚一点落人世，飘然又作人间游。虬龙之姿风雨笔，六代无人气萧瑟。骊珠万斛起光芒，天地无云星斗湿。泰山不动黄河清，美人一去三千龄。天风何处爽毛骨，月明沧海骑长鲸。
题越王庙
作者：叶懋
朝代：元
体裁：古风

会稽山北越王庙，石室半欹苍藓老。卧薪尝胆竟何年，满目风烟颜鬓槁。吴江白浪声咆哮，素车不见秋乘涛。姑苏一战耻已雪，壮志自逐秦山高。获麟却感春秋笔，气压秦齐倡中国。黄金已铸范陶朱，清庙自愁吴泰伯。荒台碧草秋离离，燐光夜走天无辉。故山卧龙不复起，海天化鹤何时归。嗟哉风尘吾老矣，独想英雄吊荒屺。镆铘龙剑如霜雪，一斩旄头献天子。
荷花辞
作者：叶梅峤
朝代：元

未花叶自香，既花香更别。雨过吹细风，独立池上月。
蝶恋花·西湖感旧
作者：叶森
朝代：元

小院闲春愁几许。目断行云，醉忆曾游处。寂寞而今芳草路。年年绿遍清明雨。花影重帘斜日暮。酒冷香温，幽恨无人顾。一阵东风吹柳絮。
蝶恋花·西湖感旧
作者：叶森
朝代：元

小院闲春愁几许。目断行云，醉忆曾游处。寂寞而今芳草路。年年绿遍清明雨。花影重帘斜日暮。酒冷香温，幽恨无人顾。一阵东风吹柳絮。又随燕子西泠去。
题陈渭叟紫云编
作者：叶森
朝代：元

一度诗来一见君，只应芳杜袭兰薰。有时写到游仙句，绕笔秋香生紫云。
伊川门雪
作者：叶水村
朝代：元
体裁：七言律诗

户屦天寒侍讲帷，先生暝目坐如尸。丈函立久巳潜悟，尺瑞积深浑不知。白室虚生初见顷，红炉点化且休时。一家教法清和异，伯子春风更可师。
炼丹山
作者：叶谨翁
朝代：元
体裁：七言绝句

仙家只在白云堆，井灶千年閟绿苔。安得更如黄犊健，五年四度入山来。
赤松山
作者：叶谨翁
朝代：元
体裁：五言律诗

井灶仙踪在，林峦曙色分。苔荒一径雨，松隐半峰云。啼鴂催春事，归骖带夕曛。试呼王道士，石几荐桐君。
鹿田庵
作者：叶谨翁
朝代：元
体裁：五言律诗

忆昨招提宿，空山日欲曛。僧窗听尽雨，樵路踏翻云。秫瓮松华酿，茶泉竹笕分。因君成胜践，飞瀑梦中闻。
题董泰初长江伟观图
作者：叶頫
朝代：元
体裁：七言律诗

金焦两寺出中流，北固楼高江上头。画舫春风过采石，琼花明月照扬州。凤皇飞处青山近，龙马来时紫气浮。千古登临兴未已，有人吹笛起沙鸥。
题水村图
作者：叶齐贤
朝代：元

坐窗不遨呻蠹竹，兀兀那知髀生肉！眼明见此水边村，浣我胸中尘百斛。荒山寂历苍烟斜，惊风飒飒鸣蒹葭。平沙暮寒群雁起，垂柳掩映幽人家。风流王孙摩诘手，妙处端如神所授。等閒点缀皆精妍，怪底秋光生户牖。我家本住松江滨，恍然一见融心神。他年卜筑遂君志，留取青山容散人。
喜春来
作者：司马九皋
朝代：元

岁云暮矣虽无补。时复中之尽有馀。老来吾亦爱吾庐。清债苦。尊有酒，且消除。
送薛仲杰之奉化州判
作者：司马亨
朝代：元

忆作参军日，曾闻少壮时。兰陵人共说，苕水去犹思。甘雨歌来邑，冬阳爱趟衰。如何重绾绶，叹息未分麾。东海民从亿，南山判莫移。朝廷须旌表，别拟送君诗。
题天坛
作者：吉丙
朝代：元
体裁：七言绝句

松杉郁郁锁仙坛，丈室高人尽日閒。门外晓晴春色好，数峰青出紫云间。
寄迈里古思院判
作者：吉雅谟丁
朝代：元

将军辛苦事戎行，麾下论兵总俊良。沙漠苏卿多感慨，鉴湖贺老自清狂。风尘满眼青山旧，天地无私白发长。万里君亲俱在念，扁舟何日赋《沧浪》。
游定水寺寄杜尧臣
作者：吉雅谟丁
朝代：元

水纹藤簟竹方床，山阁重阴雨后凉。新月梧桐秋已老，碧梧机杼夜初长。白鱼入馔松醪熟，红稻供炊笋脯香。云树芝泉随处好，一时清赏肯相忘。
秋过弟鹤年书馆夜话
作者：吉雅谟丁
朝代：元

弟兄惟吾老，宗族有君知。万里尚为客，百年能几时。秋清妨熟寐，夜静话贞期。明日匆匆别，还生两地思。
赠陈章甫
作者：吉雅谟丁
朝代：元

三十年前鬓未苍，曾陪宰相入鹓行。解衣换酒寻常醉，跃马看花取次忙。乱后已非前日梦，老来那复少年狂。黄冠野服新妆束，稳把长竿钓海乡。
题天童寺朝元阁
作者：吉雅谟丁
朝代：元

海内兵尘已十年，上方钟鼓独依然。史臣锡号承天宠，中使函香出御筵。山列九龙蟠紫翠，楼开五凤敞云烟。篮舆亦有登山约，拟听松风借榻眠。
题画竹为董文中赋
作者：吉雅谟丁
朝代：元

雨过蛟龙起，风生翡翠寒。但存清白在，日日是平安。
鹤年弟尽弃纨绮故习清心学道特遗楮帐资其澹泊之好仍侑以诗
作者：吉雅谟丁
朝代：元

谁捣霜藤万杵匀，制成鹤帐隔尘氛。香生芦絮秋将老，梦熟梅花夜未分。枕上不迷巫峡雨，床头常对剡溪云。竹炉松火茶烟暖，一段清贞尽属君。
和西湖竹枝词
作者：同同
朝代：元

西子湖头花满烟，谩郎日日醉湖边。青楼十丈钩帘坐，箫鼓声中看画船。
临江仙·寿窦长卿
作者：同恕
朝代：元

我友西溪上老耽，□书未省华颠。春工酝酿一家天。花栏红日染，柳岸绿风牵。有子有孙兰映玉，可人不坠青毡。吟诗酌酒过年年。幅巾藜杖子，真个隐神仙。
愁
作者：同恕
朝代：元
体裁：七言律诗

来时容易去何迟，半在胸中半在眉。门掩落花春去后，窗涵残月酒醒时。浓如野外连天草，乱似空中惹地丝。除却五侯歌管地，人间何处不相随。
鹊桥仙
作者：同恕
朝代：元

香飞玉屑，光凝粉蝶。不比精神莹彻。春风一树倚东栏，还称道、仙肌胜雪。凭谁与说，容吾捡折。老去情缘未歇。□船一棹百分空，直吃到、花梢有月。
鹊桥仙
作者：同恕
朝代：元
体裁：词

香飞玉屑，光凝粉蝶。不比精神莹彻。春风一树倚东栏，还称道、仙肌胜雪。凭谁与说，容吾捡折。老去情缘未歇。觥船一棹百分空，直吃到、花梢有月。
鹊桥仙·韦国器约赏梨花
作者：同恕
朝代：元

莺莺燕燕，蜂蜂蝶蝶。酒债几时还彻。韦郎又约醉梨花，对一树、玲珑香雪。盈盈脉脉，翻翻折折。小雨朝来乍歇。一年最是好光阴，算只有
鹊桥仙·韦国器约赏梨花
作者：同恕
朝代：元

莺莺燕燕，蜂蜂蝶蝶。酒债几时还彻。韦郎又约醉梨花，对一树、玲珑香雪。盈盈脉脉，翻翻折折。小雨朝来乍歇。一年最是好光阴，算只有、清明三月。
东山寺题楼壁
作者：吕不用
朝代：元
体裁：五言绝句

白云几曾散，却作一楼贮。明月夜夜来，无人敢携去。
追和李谪仙
作者：吕不用
朝代：元
体裁：古风

支郎遁沃洲，江州司马记中求。归帆拂天姥，杜陵野老诗中睹。万山从此空纵横，截天拔出东南城。势如周王坐镐京，臣妾亿兆心皆倾。太白平生慕东越，梦里分明招日月。上山日在山，渡溪月在溪。山灵为白道其路，山鬼不敢当前啼。列宿手可摘，天街足可梯。山头见抱犊，云中看养鸡。或行或息兴靡定，倏而朝兮倏而暝。银潢万丈飞来泉，玉虹挂在丹崖巅。采黄精以沾露，寻紫芝以踏烟。子乔既朽，赤松亦摧。王母老死，蟠桃不开。金银之气固自有，何所得置仙人台。膏吾车兮秣吾马，御风坐我兮天姥下。鸣鸡哑哑杂纺车，山人户户皆桑麻。谪仙乃狂客，一梦千载令人嗟。昔高堂之想像，即天姥之云霞。古来好事多若此，茫茫总是江河水，东鲁诸公望汝还。三百酒杯一口间，却笑梦中吟好山。呜呼，峨眉亭前秋水色，使我空忆公容颜。
题送别图
作者：吕不用
朝代：元
体裁：五言绝句

何处瞻衡宇，西江烟水村。彭郎矶上月，送汝到柴门。
题顾云屋云山图
作者：吕不用
朝代：元
体裁：古风

我识东吴顾文学，早岁丹青动黄阁。挥毫得意傲王侯，霜刮虬髯面如削。一自涂穷悲濩落，旅食南州梦非昨。蛟龙为鱼气郁勃，散作春云满丘壑。乾坤无地著茅茨，写向云根亦奇作。荒林日色晓苍凉，古木风声晚萧索。首阳蕨根秋土深，商岭芝苗今寂寞。看图为问人何在，晚交注意归猿鹤。
【正宫】六幺令
作者：吕侍中
朝代：元

华亭江上，烟淡淡草萋萋，浮光万顷。长篙短棹一蓑衣，终日向船头上稳坐，来往故人稀。纶竿收罢，轻抛香饵，个中消息有谁知？
【幺】说破真如妙理，唯恐露玄机。春夏秋冬，披星带月守寒溪。一点残星照水，上下接光辉。素波如练，东流不住，锦鳞不遇又空回。
【尾】谩伤嗟，空劳力，欲说谁明此理？千尺丝纶直下垂，一波动万波相随。唱道难晓幽微，且恁陶陶度浮世。水寒烟冷，小鱼儿难钓，满船空载月明归。
尾·谩伤嗟，空劳力，欲说谁明此理？千尺丝纶直下垂，一波动万波相随。
作者：吕侍中
朝代：元

唱道难晓幽微，且恁陶陶度浮世。
水寒烟冷，小鱼儿难钓，满船空载月明归。
幺·说破真如妙理，唯恐露玄机。春夏秋冬，披星带月守寒溪。一点残星
作者：吕侍中
朝代：元

照水，上下接光辉。
素波如练，东流不住，锦鳞不遇又空回。
正宫·六幺令
作者：吕侍中
朝代：元

华亭江上，烟淡淡草萋萋，浮光万顷。
长篙短掉一蓑衣，终日向船头上稳坐，来往故人稀。
纶竿收罢，轻抛香饵，个中消息有谁知？。
晚宿郎官湖
作者：吕元卿
朝代：元
体裁：七言绝句

半烟半雨树扶疏，画出无晖水墨图。最是一天秋月白，不随鱼课入官湖。
月夜洞庭舟中陪九江茶漕五哥同知宴酒边索诗遂赋
作者：吕元卿
朝代：元
体裁：七言律诗

朔风扇鬓向君山，岁晚霜华为改颜。吟望沧浪湘水远，醉歌欸乃洞庭宽。那能袖剑游蓬岛，何似乘槎访广寒。莫道岳阳无醉客，洞宾元只在人间。
南吕·一枝花白莲
作者：吕天用
朝代：元

瑶池施素妆，洛浦夸清景。
庐山传绝艳，太华擅高名。
秋水澄澄，洗得胭脂净，淡梳妆百媚生。
裁剪下雪腻香柔，包含尽风清露冷。
梁州·纵不虢国女承恩楚闼，大管是太真妃出浴华清。水云乡喧满秋娘性。
作者：吕天用
朝代：元

也不羡红妆翠盖，金屋银屏。
铅华绛彩，绣络珠璎。
他则待占秋江独步倾城，倚秋江压尽繁英。
他生得脸儿媚脉脉盈盈，长得腰儿瘦风风韵韵，立的个影儿孤袅袅婷婷。
这些，可人。
晚凉睡杀鸳鸯颈，与秋月淡相映。
天遣嫦娥下太清，来赴蓬瀛。
梁州·难趁逐莺期月夜，怎追随燕约花朝？栖香觅意谁知道？春光错过，
作者：吕天用
朝代：元

媚景轻抛。
虚辜艳杏，忍负夭桃。
梦魂杳不在花梢，精神懒岂解争高。
喜孜孜翠袖兜笼，娇滴滴玉纤捻扌若，笑吟吟罗扇招摇。
替他，窨约。
秋深何处生芳草？残菊边且胡闹。
不似姚黄魏紫好，忍负良宵。
煞·满池玉蕊连枝莹，一片琼葩彻骨清。绿杨影里画船轻，趁一派歌声，
作者：吕天用
朝代：元

十里波光如镜。
俺本待闲遣水云兴，被藕丝嫩把柔肠厮系定，越教人惹恨牵情。
随尾·休只管妆添泽国三秋景，我则怕狼藉江乡一夜冰。虽宜同根栽并蒂
作者：吕天用
朝代：元

生，受了些莲心苦，割不断连理情。
若不采莲人把你手掌内奇擎，明日西风起替得你凌波袜儿冷。
秋蝶数声孤雁哀，几点昏鸦噪。
桂花随雨落，梧叶带霜凋。
园苑萧条，零落了芙蓉萼，见一个玉胡蝶体态娇。
描不成雅淡风流，画不就轻盈瘦小。
隔尾·金风不念香须少，玉露那怜粉翅娇。风露催残冷来到，艳阳时过了。
作者：吕天用
朝代：元

暮秋天怎熬，将一捻儿香肌断送了。
至正辛丑秋七月十有三日唱和诗得因字
作者：吕安坦
朝代：元
体裁：古风

人生苦易别，良会怅无因。况复牵尘事，悒悒不少伸。今日是何日，凉飙度苍旻。薄言攻我车，纵步西城闉。行行抵龙渊，萧寺谁与邻。波光荡秋色，修篁净无尘。睹兹风景殊，不乐空逡巡。开尊有清醑，列坐总佳宾。笑谈杂谐谑，酬酢见天真。开士雅投分，延款倍情亲。醉来欢自剧，诗怀浩无垠。赋此纪同游，重过卜佳辰。
暮春感怀
作者：吕怀远
朝代：元
体裁：七言律诗

不是今年忒负春，赏花时节走红尘。炊粱误作繁华梦，窃禄翻惭散诞身。寒食清明容易过，苍颜白发等閒新。寄声年少诸公子，问柳寻芳莫厌频。
嘉山灵源祠
作者：吕思诚
朝代：元

山岌岌兮势若揭，水煦煦兮深黑色，晋公子兮凛而烈。坎坎兮击鼓，傞傞兮屡舞。八珍兮几清，肴核兮维旅。水之涯兮山之下，驾云旗兮乘雷车。倏从电影兮若有所睹。
寄内
作者：吕思诚
朝代：元

自从马上苦思卿，一个穷家两手擎。少米无柴休懊恼，大男小女好看成。恩深夫妇情何极，道合君臣义更明。早晚太平遂归计，连杯共饮话离情。
戏作
作者：吕思诚
朝代：元

典却春衫办早厨，老妻何必更踌躇？瓶中有醋堪烧菜，囊里无钱莫买鱼。不敢妄为些小事，只因曾读数行书。严霜烈日皆经过，次第春风到草庐。
松风书院
作者：吕思诚
朝代：元

夕阳林树欲栖鸦，偶到东山处士家。松子岭高岚气润，幽轩开碧落松花。
桂林八景 其一 尧山冬雪
作者：吕思诚
朝代：元

尧山绝秀岭南天，雪压林峦飘素烟。高倚暮云屏掩翠，半消晴日玉开田。驿梅逢腊岩前发，羽檄冲寒徼外传。何日楼头閒拄笏，两阶舞罢对琼筵。
桂林八景 其七 青碧上方
作者：吕思诚
朝代：元

献花随喜上方行，云影天光入户庭。江水远翻僧眼碧，山峰轻染佛头青。恒河莫讶沙无数，鹫岭休惊岳有灵。色界不空因相起，贝多叶上写莲经。
桂林八景 其三 西峰晚照
作者：吕思诚
朝代：元

西峰西向桂林西，数点晴云落照低。绝岳倚空排宝戟，斜晖转树绕雌蜺。锦纹零乱霞前映，翠影参差雨后迷。还似岘山诗酒客，醉来听唱《白铜鞮》。
桂林八景 其二 舜洞秋风
作者：吕思诚
朝代：元

西风飒飒桂林秋，万叠云山舜洞幽。晓气沿崖秋色冷，凉飙吹树桂香浮。轻摇斑竹江头恨，远送苍梧天外愁。一旦薰风随律变，露华山色满南州。
桂林八景 其五 訾洲烟雨
作者：吕思诚
朝代：元

分合滩头见訾洲，訾洲烟雨水云秋。空濛细縠沙头籁，散乱跳珠波面浮。鸥鹭飞翔来上立，蛟龙腾跃此中浮。蓑衣箬笠垂杨外，时有渔人横钓舟。
桂林八景 其八 栖霞真境
作者：吕思诚
朝代：元

七星山畔列松杉，羽服栖霞雪一龛。人自世间来世外，洞从山北出山南。日边五色迷晴霭，顶上三华粲夕岚。仙去儒游真境在，一轮明月影寒潭。
桂林八景 其六 桂岭晴岚
作者：吕思诚
朝代：元

桂岭崇崇插绛霄，晴岚浮动翠云飘。峰峦碧润轻翻縠，岩壑精荧深染绡。晚霭忽开高突兀，馀辉斜抹蔚苕峣。缓行鸟径衣裳湿，莫说梅花万里遥。
桂林八景 其四 东渡春澜
作者：吕思诚
朝代：元

东门东渡柳青青，雨后晴澜春水生。月影流来波影碧，浪花飞起雪花轻。涟漪忽动鱼翻藻，浩荡初开凫啑萍。终日静观还有得，层层天色一舟横。
桂林八景·尧山冬雪
作者：吕思诚
朝代：元

尧山绝秀岭南天，雪压林峦飘素烟。高倚暮云屏掩翠，半消晴日玉开田。驿梅逢腊岩前发，羽檄冲寒徼外传。何日楼头閒拄笏，两阶舞罢对琼筵。西风飒飒桂林秋，万叠云山舜洞幽。晓气沿崖秋色冷，凉飙吹树桂香浮。轻摇斑竹江头恨，远送苍梧天外愁。一旦薰风随律变，露华山色满南州。西峰西向桂林西，数点晴云落照低。绝岳倚空排宝戟，斜晖转树绕雌蜺。锦纹零乱霞前映，翠影参差雨后迷。还似岘山诗酒客，醉来听唱《白铜鞮》。东门东渡柳青青，雨后晴澜春水生。月影流来波影碧，浪花飞起雪花轻。涟漪忽动鱼翻藻，浩荡初开凫啑萍。终日静观还有得，层层天色一舟横。分合滩头见訾洲，訾洲烟雨水云秋。空濛细縠沙头籁，散乱跳珠波面浮。鸥鹭飞翔来上立，蛟龙腾跃此中浮。蓑衣箬笠垂杨外，时有渔人横钓舟。桂岭崇崇插绛霄，晴岚浮动翠云飘。峰峦碧润轻翻縠，岩壑精荧深染绡。晚霭忽开高突兀，馀辉斜抹蔚苕峣。缓行鸟径衣裳湿，莫说梅花万里遥。献花随喜上方行，云影天光入户庭。江水远翻僧眼碧，山峰轻染佛头青。恒河莫讶沙无数，鹫岭休惊岳有灵。色界不空因相起，贝多叶上写莲经。七星山畔列松杉，羽服栖霞雪一龛。人自世间来世外，洞从山北出山南。日边五色迷晴霭，顶上三华粲夕岚。仙去儒游真境在，一轮明月影寒潭。
游嘉山
作者：吕思诚
朝代：元

不到嘉山十五年，神林祠宇两悠然。鹅溪鹅泛溪头月，龙井龙蟠井底天。霖雨未能酬素志，烟霞且得遂高眠。一觞一咏归来晚，朋友相联若有缘。
题政平楼
作者：吕思诚
朝代：元

漓江江上古昭州，一带孤城有此楼。云护山容檐外立，月将波影槛前浮。朝廷只许平持狱，官府终当详谳囚。笔底判花生死地，百年雨露一时休。
湖光山色楼
作者：吕恂
朝代：元
体裁：七言律诗

水光山色楼千尺，老子于中兴最多。手板时看云气好，吹箫无奈月明何。凤池上客阳春曲，铁笛仙人小海歌。二月玉山花正好，梦随春水白鸥波。
南恩北津吊张太傅
作者：吕恕
朝代：元
体裁：七言律诗

北津南望海茫茫，浪击舟师此地忙。大节不磨心未死，孤忠欲奋力难当。本根倾覆先从越，历数推迁仅过唐。惟有海陵山不动，青青无语对斜阳。
句
作者：吕权
朝代：元

青壁虽万里，白云只三寻。
【仙吕】后庭花_一声金缕词
作者：吕止庵
朝代：元

一声金缕词，十分金菊卮。金刃分甘蔗，金盘荐荔枝。不须辞，太平无事，正宜沉醉时。相逢饮兴狂，两螯风味长。鲜鲫银丝鲙，金锥拆蛎房。透瓶香，经年佳醖，陶陶入醉乡。风满紫貂裘，霜合白玉楼。锦帐羊羔酒，山阴雪夜舟。党家侯。一般乘兴，亏他王子猷。西风黄叶疏，一年音信无。要见除非梦，梦回总是虚。梦虽虚，犹兀自暂时节相聚，近新来和梦无。西风黄叶稀，南楼北雁飞。揾妾灯前泪，缝君身上衣。约归期，清明相会，雁还也人未归。六桥烟柳颦，两峰云树分。罗袜移芳径，华裙生暗尘。冷泉春，赏心乐事，水边多丽人。碧湖环武林，仙舟出涌金。南国山河在，东风草木深。冷泉阴，兴亡如梦，伤时折寸心。香飘桂子楼，凉生莲叶舟。落日鸳鸯浦，西风鹦鹉洲。冷泉秋，水西寻寺，题诗忆旧游。江南春已通，陇头人未逢。水浅梅横月，山明雪映松。冷泉冬，烹茶无味，有人锦帐中。
冷泉亭
湖山汲水重，楼台烟树中。人醉苏堤月，风传贾寺钟。冷泉东，行人频问，飞来何处峰？苍猿攀树啼，残花扑马飞。越女随舟唱，山僧逐渡归。冷泉西，雄楼杰观，钟声出翠微。渔榔响碧潭，王孙徙翠岚。玉勒黄金镫，红缨白面骖。冷泉南，踏花归去，夕阳人半酣。塔标南北峰，风闻远近钟。佛国三天竺，禅关九里松。冷泉中，水光山色，岩花颠倒红。鸭头湖水明，蛾眉山岫青。罗绮香尘暗，池塘春草生。冷泉亭，太平有象，时闻歌笑声。
怀古
飘零岁月深，消磨意气沉。恩雨三天隔，愁霜两鬓侵。强登临，行藏不定，伤时《梁父吟》。孤身万里游，寸心千古愁，霜落吴江冷，云高楚甸秋。认归舟，风帆无数。斜阳独倚楼。儒冠两鬓皤，青衫老泪多。满酌贤人酒，相扶越女歌。且磋跎，万愁千恨，奈予沉醉何！芙蓉凝晓霜，木犀飘晚香。野水双鸥靓，西风一雁翔。立残阳，江山如画，倦游非故乡。故乡音信沉，故园草木深。烽火连三月，家书抵万金。细沉吟，功名枉恁，断然归去心。功名览镜看，悲歌把剑弹。心事鱼缘木，前程羝触藩。世途艰，艰声长叹，满天星斗寒。长虹气未收，老天春又秋。逆旅新丰舍，羞登王粲楼。几多愁？白云飞尽，吴江日夜流。故园天一方，高城泪数行。芳草迷鹦鹉，晴川隔汉阳。暮山长，烟波江上，愁人几断肠。
【仙吕】翠裙腰缠令
作者：吕止庵
朝代：元

【翠裙腰】老来多病逢秋验，便觉嫩凉添，懒摇纨扇闲纹簟。卷朱帘，晚妆楼外月纤纤。
【金盏儿】更西风酽，微云敛。黄昏即渐，暑气消沛。阴晴乍闪，冰魂尚潜。指甲痕芽天生堑，双帘，又传宫样印眉尖。
【元和令】素娥公案严，牛女分缘俭。苍虬钩玉控雕檐，翠屏人半掩。彩鸾收镜入妆奁，霓裳谁再拈？
【赚尾】昂藏醉脸，桂香襟袖沾。花下心无慊，樽前兴未厌。钓银蟾，瑶台独占，立金梯长笑一掀髯。
【双调】夜行船_咏金莲颜色
作者：吕止庵
朝代：元

咏金莲
颜色天然风韵佳，据精神闭月羞花。腻粉妆，施匀罢，风流处那些儿堪画。
【步步娇】微露金莲唐裙下，端的是些娘大，刚半札。若舞霓裳将翠盘踏，若是觑绝他，不让杨妃袜。
【沉醉东风】那步轻轻慢撒，移踪款款微踏。或是到晚夕，临床塌，拥鲛绡枕边灯下。那的是冤家痛紧恰，脱了鞋儿缠咱。
【拨不断】为冤家，恨咱家。三兜根用意收拾煞，缠得上十分紧恰。怕松时重套上吴绫袜，从缠上几时撇下。
【离亭宴煞】比如常向心头挂，争如移上双肩搭。问得冤家既肯，须当手内亲拿。或是肐膊上擎，或是肩儿上架。高点银釭看咱，口店弄着彻心儿欢，高跷着尽情儿耍。
【双调】风入松_半生花柳稍
作者：吕止庵
朝代：元

半生花柳稍曾耽，风月畅尴尬。付能巴到蓝桥驿，不堤防烟水重淹。追想盟山誓海，几度泪湿青衫。
【乔牌儿】再不将风月参，勾断欠余滥。偶因那日相逢处，两情牵，他共俺。
【新水令】巧盘云髻插琼簪，穿一套素衣恁般甜淡。他说得话儿岩，合下手脾和，莫不是把人赚？
【搅筝琶】闲言探，切恐话交参。休道咱虚，怕伊不敢。岂怕外人知，只恐娘监。离恨闷愁两下耽，独自个羞惨。
【离亭宴歇指煞】做时节彼各休心厌，做时节休把人坑陷。常欢喜星前月下，休等闲间面北眉南。既做时休忐忑，若意懒后众生便减。我着片无忝和朴实心，博伊家做怪胆。
【商调】知秋令
作者：吕止庵
朝代：元

为董针姑作
心间事，肠断时，醉墨写乌丝。千金字，织锦词。绣针儿，不比莺儿燕子。
相思病，万种情，几度海山盟。谁薄幸？谁至诚？更能行，到底如何离影？
情如醉，闷似痴，春瘦怯春衣。添憔悴，废寝食。减腰肢，怎脱厌厌病体？
千金字，万古心，翻作断肠吟。恩情厚，怨恨深。不知音，谁会重拈绣针？
【商调】集贤宾_叹世叹浮生
作者：吕止庵
朝代：元

叹世
叹浮生有如一梦里，将往事已成非。迅指间红轮西坠，霎时间沧海尘飞。正青春绿鬓斑皤，恰朱颜皓首庞眉，转回头都做了北邙山下鬼。题起来总是伤悲，都不如酒淹衫袖湿，花压帽檐低。
【逍遥乐】有何拘系，则不如一枕安然，直睡到红日三竿未起。乐吾心诗酒琴棋，守团圆稚子山妻。富贵功名身外礼，懒营求免受驱驰。则不如放怀遣兴，悦性怡情，展眼舒眉。
【梧叶儿】争甚名和利，问甚么我共你。咱人可也转眼故人稀，渐渐的将朱颜换，看看的早白发催。题起来好伤悲，赤紧的当不住白驹过隙。
【后庭花】叹光阴一梦里，玩韶华如逝水。觑尘世无穷事，尽今生有限杯。莫惑疑，急流中勇退。磻溪岸鱼更美，首阳山蕨正肥，西华峰景物奇，洞庭湖风力微。
【双雁儿】不如闻早去来兮，乐清闲穷究理，无辱无荣不萦系。守清贫绝是非，远红尘参道德。
【醋葫芦】到春来听黄莺枝上鸣，闻杜鹃花下啼。声声叫道不如归，囊中钱劝君休爱惜。拚了个醉而醒醒而复醉，席前花影坐间移。
【幺】到夏来看湖光潋滟生，香风处处微。披襟散发绿杨堤，得一日过一日无了一日。争何名利，想人生自古七十稀。
【幺】到秋来看东篱菊绽金，玩长天月似水。正江涵秋景雁初飞，乐吾心笑谈饮数杯。酒逢知契，把黄花乱插满头归。
【幺】到冬来落琼花阵阵飘，剪鹅毛片片飞。横窗梅影映疏篱，草堂中满斟酒数杯。醉时节盹睡，一任教红尘滚滚往来飞。
【尾声】蜗角名休苦贪，蝇头利总休觅。鹤长凫短不能齐，到头来不知谁是谁。我则待混俗为最，总不如葫芦今后大家提。
【越调】天净沙_为董针姑作
作者：吕止庵
朝代：元

为董针姑作
夜深时独绣罗鞋，不言语倒在人怀，做意儿将人不采。甚娘作怪，绣针儿签着敲才。
海棠轻染胭脂，绿杨乱撒青丝，对对莺儿燕子。伤心独自，绣针儿停待多时。玉纤屈损春葱，远山压损眉峰，早是闲愁万种。忽听得卖花声送，绣针儿不待穿绒。
冷清清独守兰房，闷恹恹倚定纱窗，呆答孩搭伏定绣床。一会家神魂飘荡，绣针儿签这梅香。
乔牌儿
作者：吕止庵
朝代：元

再不将风月参，勾断欠余滥。偶因那日相逢处，两情牵，他共俺。
仙吕
作者：吕止庵
朝代：元

翠裙腰缠令
仙吕·后庭花
作者：吕止庵
朝代：元
体裁：曲

风满紫貂裘，霜合白玉楼。锦帐羊羔酒，山阴雪夜舟。党家侯，一般乘兴，亏他王子猷。
仙吕·后庭花（一）
作者：吕止庵
朝代：元
体裁：曲

西风黄叶疏，一年音信无。要见除非梦，梦回总是虚，犹兀自暂时节相聚，新近来和梦无。
西风黄叶稀，南楼北雁飞。揾妾灯前泪，缝君身上衣。约归期，清明相会，雁还也人未归。
仙吕·后庭花（二）
作者：吕止庵
朝代：元
体裁：曲

孤身万里游，寸心千古愁。霜落吴江冷，云高楚甸秋。认归舟，风帆无数，斜阳独倚楼。
功名揽镜看，悲歌把剑弹。心事鱼缘木，前程羝触藩。世途艰，一声长叹，满天星斗寒。
仙吕·醉扶归
作者：吕止庵
朝代：元
体裁：曲

瘦后因他瘦，愁后为他愁。早知伊家不应口，谁肯先成就。营勾了人也罢手，吃得我些酩子里骂低低的呪。
频去教人讲，不去自家忙。若得相思海上方，不道得害这些闲魔障。你笑我眠思梦想，只不打到你头直上。
仙吕·醉扶归
作者：吕止庵
朝代：元

瘦后因他瘦，愁后为他愁。早知伊家不应口，谁肯先成就。营勾了人也罢手，吃得我些酩子里骂低低的咒。
频去教人讲，不去自家忙。若得相思海上方，不到得害这些闲魔障。你笑我眠思梦想，则不打到你头直上。
有意同成就，无意大家休。几度相思几度愁，风月虚遥授。你若肯时肯不肯时罢手，休把人空拖逗。
仙吕醉扶归三首·其一
作者：吕止庵
朝代：元
体裁：曲

瘦后因他瘦，愁后为他愁。早知伊家不应口，谁肯先成就。营勾了人也罢手，吃得我些酩子里骂低低的咒。
仙吕醉扶归三首·其三
作者：吕止庵
朝代：元
体裁：曲

有意同成就，无意大家休。几度相思几度愁，风月虚遥授。你若肯时肯不肯时罢手，休把人空拖逗。
仙吕醉扶归三首·其二
作者：吕止庵
朝代：元
体裁：曲

频去教人讲，不去自家忙。若得相思海上方，不到得害这些闲魔障。你笑我眠思梦想，则不打到你头直上。
元和令·素娥公案严，牛女分缘俭。苍虬钩玉控雕檐，翠屏人半掩。彩鸾
作者：吕止庵
朝代：元

收镜入妆奁，霓裳谁再拈？。
双调·夜行船咏金莲
作者：吕止庵
朝代：元

颜色天然风韵佳，据精神闭月羞花。
腻粉妆，施匀罢，风流处那些儿堪画。
双调·风入松
作者：吕止庵
朝代：元

半生花柳稍曾耽，风月畅尴尬。
付能巴到蓝桥驿，不堤防烟水重淹。
追想盟山誓海，几度泪湿青衫。
双雁儿·不如闻早去来兮，乐清闲穷究理，无辱无荣不萦系。守清贫绝是
作者：吕止庵
朝代：元

非，远红尘参道德。
后庭花
作者：吕止庵
朝代：元
体裁：曲

孤身万里游。寸心千古愁。霜落吴江冷，云高楚甸秋。认归舟。风帆无数，斜阳独倚楼。
后庭花
作者：吕止庵
朝代：元
体裁：曲

湖山曲水重。楼台烟树中。人醉苏堤月，风传贾寺钟。冷泉东。行人频问，飞来何处峰。
商调·知秋令为董针姑作
作者：吕止庵
朝代：元

心间事，肠断时，醉墨写乌丝。
千金字，织锦词。
绣针儿，不比莺儿燕子。
相思病，万种情，几度海山盟。
谁薄幸？谁至诚？更能行，到底如何离影？情如醉，闷似痴，春瘦怯春衣。
添憔悴，废寝食。
减腰肢，怎脱厌厌病体？千金字，万古心，翻作断肠吟。
恩情厚，怨恨深。
不知音，谁会重拈绣针？。
商调·集贤宾叹世
作者：吕止庵
朝代：元

叹浮生有如一梦里，将往事已成非。
迅指间红轮西坠，霎时间沧海尘飞。
正青春绿鬓斑皤，恰朱颜皓首庞眉，转回头都做了北邙山下鬼。
题起来总是伤悲，都不如酒淹衫袖湿，花压帽檐低。
商调知秋令 其一 为董针姑作四首
作者：吕止庵
朝代：元
体裁：曲

心间事，肠断时，醉墨写乌丝。千金字，织锦词。绣针儿，不比莺儿燕子。
商调知秋令 其三 为董针姑作四首
作者：吕止庵
朝代：元
体裁：曲

情如醉，闷似痴，春瘦怯春衣。添憔悴，废寝食。减腰肢，怎脱厌厌病体？
商调知秋令 其二 为董针姑作四首
作者：吕止庵
朝代：元
体裁：曲

相思病，万种情，几度海山盟。谁薄幸？谁至诚？更能行，到底如何离影？
商调知秋令 其四 为董针姑作四首
作者：吕止庵
朝代：元
体裁：曲

千金字，万古心，翻作断肠吟。恩情厚，怨恨深。不知音，谁会重拈绣针？
天净沙·为董针姑作
作者：吕止庵
朝代：元

玉纤屈损春葱，远山压损眉峰。早是闲愁万种。忽听得卖花声送，绣针儿不待穿绒。
尾声·蜗角名休苦贪，蝇头利总休觅。鹤长凫短不能齐，到头来不知谁是
作者：吕止庵
朝代：元

我则待混俗为最，总不如葫芦今后大家提。
幺·到冬来落琼花阵阵飘，剪鹅毛片片飞。横窗梅影映疏篱，草堂中满斟
作者：吕止庵
朝代：元

酒数杯。
醉时节盹睡，一任教红尘滚滚往来飞。
幺·到夏来看湖光潋滟生，香风处处微。披襟散发绿杨堤，得一日过一日
作者：吕止庵
朝代：元

无了一日。
争何名利，想人生自古七十稀。
幺·到秋来看东篱菊绽金，玩长天月似水。正江涵秋景雁初飞，乐吾心笑
作者：吕止庵
朝代：元

谈饮数杯。
酒逢知契，把黄花乱插满头归。
拨不断·为冤家，恨咱家。三兜根用意收拾煞，缠得上十分紧恰。怕松时
作者：吕止庵
朝代：元

重套上吴绫袜，从缠上几时撇下。
搅筝琶·闲言探，切恐话交参。休道咱虚，怕伊不敢。岂怕外人知，只恐
作者：吕止庵
朝代：元

娘监。
离恨闷愁两下耽，独自个羞惨。
新水令·巧盘云髻插琼簪，穿一套素衣恁般甜淡。他说得话儿岩，合下手
作者：吕止庵
朝代：元

脾和，莫不是把人赚？。
梧叶儿·争甚名和利，问甚么我共你。咱人可也转眼故人稀，渐渐的将朱
作者：吕止庵
朝代：元

颜换，看看的早白发催。
题起来好伤悲，赤紧的当不住白驹过隙。
步步娇·微露金莲唐裙下，端的是些娘大，刚半札。若舞霓裳将翠盘踏，
作者：吕止庵
朝代：元

若是觑绝他，不让杨妃袜。
沉醉东风·那步轻轻慢撒，移踪款款微踏。或是到晚夕，临床榻，拥鲛绡
作者：吕止庵
朝代：元

枕边灯下。
那的是冤家痛紧恰，脱了鞋儿缠咱。
离亭宴歇指煞·做时节彼各休心厌，做时节休把人坑陷。常欢喜星前月下，
作者：吕止庵
朝代：元

休等闲间面北眉南。
既做时休忐忑，若意懒后众生便减。
我着片无忝和朴实心，博伊家做怪胆。
翠裙腰·老来多病逢秋验，便觉嫩凉添，懒摇纨扇闲纹簟。卷朱帘，晚妆
作者：吕止庵
朝代：元

楼外月纤纤。
赚尾·昂藏醉脸，桂香襟袖沾。花下心无慊，樽前兴未厌。钓银蟾，瑶台
作者：吕止庵
朝代：元

独占，立金梯长笑一掀髯。
越调·天净沙为董针姑作
作者：吕止庵
朝代：元

夜深时独绣罗鞋，不言语倒在人怀，做意儿将人不采。
甚娘作怪，绣针儿签着敲才。
海棠轻染胭脂，绿杨乱撒青丝，对对莺儿燕子。
伤心独自，绣针儿停待多时。
玉纤屈损春葱，远山压损眉峰，早是闲愁万种。
忽听得卖花声送，绣针儿不待穿绒。
冷清清独守兰房，闷恹恹倚定纱窗，呆答孩搭伏定绣床。
一会家神魂飘荡，绣针儿签这梅香。
套数。
越调天净沙 其一 为董针姑作四首
作者：吕止庵
朝代：元
体裁：曲

夜深时独绣罗鞋，不言语倒在人怀，做意儿将人不采。甚娘作怪，绣针儿签着敲才。
越调天净沙 其三 为董针姑作四首
作者：吕止庵
朝代：元
体裁：曲

玉纤屈损春葱，远山压损眉峰，早是闲愁万种。忽听得卖花声送，绣针儿不待穿绒。
越调天净沙 其二 为董针姑作四首
作者：吕止庵
朝代：元
体裁：曲

海棠轻染胭脂，绿杨乱撒青丝，对对莺儿燕子。伤心独自，绣针儿停待多时。
越调天净沙 其四 为董针姑作四首
作者：吕止庵
朝代：元
体裁：曲

冷清清独守兰房，闷恹恹倚定纱窗，呆答孩搭伏定绣床。一会家神魂飘荡，绣针儿签这梅香。
逍遥乐·有何拘系，则不如一枕安然，直睡到红日三竿未起。乐吾心诗酒
作者：吕止庵
朝代：元

琴棋，守团圆稚子山妻。
富贵功名身外礼，懒营求免受驱驰。
则不如放怀遣兴，悦性怡情，展眼舒眉。
醉扶归·频去教人讲
作者：吕止庵
朝代：元

频去教人讲，不去自家忙。若得相思海上方，不道得害这些闲魔障。你笑我眠思梦想，则不打到你头直上。
醋葫芦·到春来听黄莺枝上鸣，闻杜鹃花下啼。声声叫道不如归，囊中钱
作者：吕止庵
朝代：元

劝君休爱惜。
拚了个醉而醒醒而复醉，席前花影坐间移。
金盏儿·更西风酽，微云敛。黄昏即渐，暑气消沛。阴晴乍闪，冰魂尚潜。
作者：吕止庵
朝代：元

指甲痕芽天生堑，双帘，又传宫样印眉尖。
双调·蟾宫曲赠楚云
作者：吕济民
朝代：元

寄襄王雁字安排，出岫无心，蔽月多才。
目极潇湘，家迷秦岭，梦到天台。
浮碧汉阴睛体态，逐西风聚散情怀，卷又还开，去又还来。
雨罢巫山，飞下阳台。
赠玉香可人儿暖玉生香，弄玉团香，惜玉怜香。
画蛾眉玉鉴遗香，伴才郎玉枕留香，捧酒卮玉容喷香，摘花枝玉指偷香。
问玉何香，料玉多香。
见玉思香，买玉寻香。
幺
作者：吕济民
朝代：元

怎禁他地久天长，睚不过暗来明去。望桃源雾杳烟迷，梦觉也玉人那
幺·瞬息间地北天南，又是便鸿书去。问多娇芳信何期？笑指到玉梅吐处。
作者：吕济民
朝代：元

朱颜绿鬓难留住，调弄了几拙讷的儿父。
算光阴咫只风波，恍着暮晴朝雨。
正宫·鹦鹉曲寄故人和韵
作者：吕济民
朝代：元

心猿意马羁难住，举酒处记送别那《梁父》。
想人生碌碌纷纷，几度落红飞雨。
鹦鹉曲
作者：吕济民
朝代：元

朱颜绿鬓难留住。调弄了几拙讷的儿父。算光阴咫尺风波，恍着暮晴朝雨。怎禁他地久天长，睚不过暗来明去。望桃源雾杳烟迷，梦觉也玉人那处。
鹦鹉曲·寄故人和韵
作者：吕济民
朝代：元

心猿意马羁难住。举酒处记送别那梁父。想人生碌碌纷纷，几度落红飞雨。瞬息间地北天南，又是便鸿书去。问多娇芳信何期，笑指到玉梅吐处。
鹤傍牡丹图
作者：吕玄英
朝代：元

牡丹花畔鹤精神，飞并云林似倚人。万里青霄不归去，洛阳能有几时春？
七月十五夜对月分得楼字
作者：吕诚
朝代：元

东池月满重开席，不减当年庾亮楼。每谓人生须纵饮，固知物色总难留。萤光过幔还星散，云气行天似水流。高兴无穷秋满眼，山阴何处有行舟。
三月廿日过桐巷陆氏故居感而有赋
作者：吕诚
朝代：元

昔年曾醉陆家池，白首重来有所思。野哭邻鸡如昨日，陆迁谷变异当时。喧林众鸟偷樱子，卧石群羊没兔葵。莫说华亭千古事，故宫禾黍正离离。
三江祠戏赠二首
作者：吕诚
朝代：元

三江口头日欲晡，三江女儿自当垆。今朝南浦送郎去，望断东风樯上乌。樯头五两逐风轻，听得吴歌惨别情。一片刘家河上月，照郎直到定辽城。
三江祠戏赠二首·其一
作者：吕诚
朝代：元

三江口头日欲晡，三江女儿自当垆。今朝南浦送郎去，望断东风樯上乌。
三江祠戏赠二首·其二
作者：吕诚
朝代：元

樯头五两逐风轻，听得吴歌惨别情。一片刘家河上月，照郎直到定辽城。
东溟生诗为顾某赋
作者：吕诚
朝代：元

东溟之生何所闻，抱艺学古以事亲。翛然一室东海村，市尘不到绝垢氛。坐见三洲渺无垠，一碧万里玻瓈盆。雪涛银屋相吐吞，烂霞浴出扶桑暾。是时幽人侍晏温，菽水之乐乐天真。兴来挥扫水墨浑，下笔惨淡愁鬼神。居然耕凿生意存，经营态度回阳春。百年缣素琴断纹，挦标装潢称绝伦。由其天机出清新，能事逸发皆可人。素昧平生笑语亲，一日索书来叩门。嗟余耳聩目力昏，那能复作寒螀呻。霜风搜林叶缤纷，寒菊艳艳东篱根。姑致是事且勿论，与子倒尽花前樽。
九日前雨中
作者：吕诚
朝代：元

已知无地可登临，况是孤村风雨深。酒为解忧惟有醉，菊怜短发不胜簪。白鱼出网一双玉，黄橙捣齑三寸金。南北暌离佳节过，壮游空感昔年心。
九日雨中杂兴
作者：吕诚
朝代：元

霜降海门天气肃，无边落木总缤纷。鸥眠夜渡芙蓉雨，雁落秋田䆉稏云。未有诗篇酬令节，祗将茗盌对炉薰。月中桂子飘人世，时有天香隔幔闻。
九日雨中杂兴
作者：吕诚
朝代：元
体裁：七言律诗

霜降海门天气肃，无边落木总缤纷。鸥眠夜渡芙蓉雨，雁落秋田䆉稏云。未有诗篇酬令节，祗将茗碗对炉薰。月中桂子飘人世，时有天香隔幔闻。
九月晦访声远留题
作者：吕诚
朝代：元

海门潮上水如烟，贺老重维载酒船。喜见云山开雪壁，幸因郎囝鼓冰弦。应门童子清于鹤，捣药灵禽半是仙。岁晚卜邻应有约，几时行李到梅边。
五月廿八日重过翠涛轩清坐终日薄暮而归赋此盖书所见也翠涛为竹而得名余不能无辞矣
作者：吕诚
朝代：元

幽人爱竹不吃笋，养得修篁个个长。五月六月雨不落，千枝万枝风自凉。苍雪逼人时展簟，翠涛惊梦午移床。涓涓清润乌皮几，楚楚高搀薜荔墙。密影扫阶敷琐碎，馀音拂水度笙簧。孙枝迸地浑疑占，老节凌云色更苍。三径旋开真得计，七贤避世故佯狂。因怀梅友称三绝，却笑荷花似六郎。白鹤归时云动荡，青鸾啸处夜微茫。对之可使食无肉，衰矣空惭鬓有霜。隐几无心开卷帙，捲帘随意炷炉香。日中见斗瞻霄汉，月下吹箫引凤凰。物外襟怀差可共，閒中滋味淡相忘。不寻酒伴鸡豚社，误落诗名锦绣坊。时复开樽排匼匝，每怜学子走？蹡。兴来坐久无聊赖，老去频过也不妨。他日成材惟汗简，于今触目尽琳琅。振衣散策归来后，江路迢迢又夕阳。
五月廿八日重过翠涛轩清坐终日薄暮而归赋此盖书所见也翠涛为竹而得名余不能无辞矣
作者：吕诚
朝代：元
体裁：七言排律

幽人爱竹不吃笋，养得修篁个个长。五月六月雨不落，千枝万枝风自凉。苍雪逼人时展簟，翠涛惊梦午移床。涓涓清润乌皮几，楚楚高搀薜荔墙。密影扫阶敷琐碎，馀音拂水度笙簧。孙枝迸地浑疑占，老节凌云色更苍。三径旋开真得计，七贤避世故佯狂。因怀梅友称三绝，却笑荷花似六郎。白鹤归时云动荡，青鸾啸处夜微茫。对之可使食无肉，衰矣空惭鬓有霜。隐几无心开卷帙，捲帘随意炷炉香。日中见斗瞻霄汉，月下吹箫引凤凰。物外襟怀差可共，閒中滋味淡相忘。不寻酒伴鸡豚社，误落诗名锦绣坊。时复开樽排匼匝，每怜学子走�蹡。兴来坐久无聊赖，老去频过也不妨。他日成材惟汗简，于今触目尽琳琅。振衣散策归来后，江路迢迢又夕阳。
五月廿日雨怀有寄
作者：吕诚
朝代：元

竹洲草树暗渔庄，五月雨多沙水黄。薝卜林深书屋小，芭蕉叶大酒樽凉。乍瞻霁色收屏翳，犹讶车声走阿香。冉冉途征尘没马，怀人幽兴讵能忘。
仲春雨后生寒有怀篬筤室
作者：吕诚
朝代：元

东冈二月草芊绵，淰淰寒云雨后天。杨柳三眠风作恶，樱桃半开春可怜。诗域日荒抛砚石，醉乡时与打？船。清游每忆篬筤室，何日重来看碧鲜。
仲春雨后生寒有怀篬筤室
作者：吕诚
朝代：元
体裁：七言律诗

东冈二月草芊绵，淰淰寒云雨后天。杨柳三眠风作恶，樱桃半开春可怜。诗域日荒抛砚石，醉乡时与打�船。清游每忆篬筤室，何日重来看碧鲜。
仿李商隐一首
作者：吕诚
朝代：元

花落铜盘蜡炬融，逶迤春色照芙蓉。当筵行酒金钗侧，隔座吹笙绣幕重。已有鸾刀飞鲙缕，未须翠釜出驼峰。夜深环佩云中过，宛在瑶台月下逢。
则明游馀杭三桥步回过余草堂赋此谢之
作者：吕诚
朝代：元

秋日三桥步，行舟野色新。乱山围草市，荒埭接江津。杉竹通蛮獠，麇麋贩猎人。欲将金粟酒，为子拂征尘。
十六夜对月
作者：吕诚
朝代：元
体裁：古风

月夕浮云变苍狗，无术因之彻其蔀。海风今夜东南来，尽捲飞埃绝纤垢。碧天万里开冰壶，清光落我持杯手。宿羽联翩翻露巢，寒兔迷离捣霜臼。嘉宾况尔平生欢，如此良宵宁可负。邻家曲生好风味，三百青钱呼一斗。桂香正熟菊未莏，莼羹烂煮橙可剖。清樽倒射白兽光，绿波荡摇金虬走。老侬断荤不止酒，喜客和月吞入口。兴酣且致舋舋谈，歌成自答呜呜缶。百年此乐能几何，瓢空更起谋诸妇。身间无事古所贵，有客无酒时则不。但愿月光长入杯，岁岁年年为君寿。明朝更上文笔峰，探支西风作重九。
十六夜对月
作者：吕诚
朝代：元

月夕浮云变苍狗，无术因之彻其蔀。海风今夜东南来，尽捲飞埃绝纤垢。碧天万里开冰壶，清光落我持杯手。宿羽联翩翻露巢，寒兔迷离捣霜臼。嘉宾况尔平生欢，如此良宵宁可负。邻家曲生好风味，三百青钱呼一斗。桂香正熟菊未莏，莼羹烂煮橙可剖。清樽倒射白兽光，绿波荡摇金虬走。老侬断荤不止酒，喜客和月吞入口。兴酣且致舋舋谈，歌成自答呜呜缶。百年此乐能几何？瓢空更起谋诸妇。身间无事古所贵，有客无酒时则不。但愿月光长入杯，岁岁年年为君寿。明朝更上文笔峰，探支西风作重九。
南归海上访友
作者：吕诚
朝代：元

北风吹雁渡江烟，访旧东吴晚泊船。野水似龙争入海，大星如月独当天。羌村梦寐青灯下，蜀道间关白发年。兵革漂流无倚著，眇余何处赋归田。
南归遣怀
作者：吕诚
朝代：元

海南每忆越王楼，可奈乡关万里愁。对客花前椰子酒，看山马上木绵裘。羁縻此日生还喜，准拟归耕老去休。愧我无家怜晚岁，卜邻终在瀼西头。
南海口号六首
作者：吕诚
朝代：元

象郡大藩当百粤，羊城方面镇南州。环山雉堞云霞晓，落日旌旗海峤秋。荒服未尝沾政化，岛衣今始识衣冠。船来争市龙鱼鲊，客至先需荔子盘。谁家女儿高髻妆，行春踏花屐齿香。留客不将茶当酒，铜盘蒌叶进槟榔。看春客里逢元夕，大市小市烧灯红。女郎手鼓如杯大，半夜答歌明月中。炎方物色异东吴，桂蠹椰浆代酪奴。十月煖寒开小阁，张灯团坐打边炉。儋万夷人不著衣，缬花藜布满身围。轻舟似叶争飘海，载得槟榔换米归。
南海口号六首·其一
作者：吕诚
朝代：元

象郡大藩当百粤，羊城方面镇南州。环山雉堞云霞晓，落日旌旗海峤秋。
南海口号六首·其三
作者：吕诚
朝代：元

谁家女儿高髻妆，行春踏花屐齿香。留客不将茶当酒，铜盘蒌叶进槟榔。
南海口号六首·其二
作者：吕诚
朝代：元

荒服未尝沾政化，岛衣今始识衣冠。船来争市龙鱼鲊，客至先需荔子盘。
南海口号六首·其五
作者：吕诚
朝代：元

炎方物色异东吴，桂蠹椰浆代酪奴。十月煖寒开小阁，张灯团坐打边炉。
南海口号六首·其六
作者：吕诚
朝代：元

儋万夷人不著衣，缬花藜布满身围。轻舟似叶争飘海，载得槟榔换米归。
南海口号六首·其四
作者：吕诚
朝代：元

看春客里逢元夕，大市小市烧灯红。女郎手鼓如杯大，半夜答歌明月中。
南行舟中三首
作者：吕诚
朝代：元

春开冬开岩下花，朝虚暮虚溪里家。白帽渔郎衫色瘦，青裙樵女髻鬟丫。荔枝花发暗蛮村，孔雀惊寒减翠纹。也有北人开眼处，碧山无数插红云。小舫行无车马喧，短桡轻桨破江烟。无由远逐轩皇驾，素瑟重听五十弦。
南行舟中三首·其一
作者：吕诚
朝代：元

春开冬开岩下花，朝虚暮虚溪里家。白帽渔郎衫色瘦，青裙樵女髻鬟丫。
南行舟中三首·其三
作者：吕诚
朝代：元

小舫行无车马喧，短桡轻桨破江烟。无由远逐轩皇驾，素瑟重听五十弦。
南行舟中三首·其二
作者：吕诚
朝代：元

荔枝花发暗蛮村，孔雀惊寒减翠纹。也有北人开眼处，碧山无数插红云。
双清诗二首
作者：吕诚
朝代：元

怪得荒寒野水滨，疏花冷蕊看横陈。歌翻《玉树》多嫌俗，梦唤梨云却久真。半点不烦春刻画，一分犹仗雪精神。腊团新萼虽同出，未免韩公议小醇。湘魂懒上木兰舟，沦落江南草莽丘。澹色幽香羞自献，江空岁晚若为俦。素罗微步盈盈月，翠袖寒分寸寸秋。隔竹似闻灵瑟语，吴云楚雨不胜愁。
双清诗二首·其一
作者：吕诚
朝代：元

怪得荒寒野水滨，疏花冷蕊看横陈。歌翻《玉树》多嫌俗，梦唤梨云却久真。半点不烦春刻画，一分犹仗雪精神。腊团新萼虽同出，未免韩公议小醇。
双清诗二首·其二
作者：吕诚
朝代：元

湘魂懒上木兰舟，沦落江南草莽丘。澹色幽香羞自献，江空岁晚若为俦。素罗微步盈盈月，翠袖寒分寸寸秋。隔竹似闻灵瑟语，吴云楚雨不胜愁。
听雨
作者：吕诚
朝代：元

倾倒天瓢走雨工，海门龙过起腥风。潇潇午夜鸣山竹，如在春江听打篷。
和烹箨龙诗韵
作者：吕诚
朝代：元

雷公传令风火急，鞭起雨工头戢戢。泥蟠骨蜕未能飞，野人争奋长劖入。狞须逆鳞不复畏，斯须唯闻釜中泣。金杯苦酒五色光，玉版云腴乳花湿。长房见之发长叹，曲生一笑恣鲸吸。灵物变化不可常，骈玉森森作人立。
和铁厓西湖竹枝词
作者：吕诚
朝代：元

江头竹枝青复黄，纤纤织作养蚕筐。乍可采桑南陌上，不愿黄金逢贵郎。
和靖看梅图
作者：吕诚
朝代：元

西泠桥下林家墓，犹有旧时无数花。孤云何处双飞鹤？落日鵁鶄满白沙。
和顾玉山诗韵
作者：吕诚
朝代：元

春来世事益艰危，怪底间情强赋诗。杨柳愁空陶令宅，荷花吟遍白家池。眼前陵谷惊迁变，客里江山喜护持。两度寄书烦慰藉，相从深愧负幽期。
咏菩提叶灯
作者：吕诚
朝代：元

宝林萎叶堕天风，一落人间便不同。云镜荧煌开月匣，并刀裁剪费春工。星攒蜩翼冰绡薄，华拥虾须玉栅红。从此可传无尽燄，五湖今有水晶宫。
四月廿四日雨中寄仲庄
作者：吕诚
朝代：元

四月江乡暑尚微，林寒老客未更衣。复愁刈麦雨不止，况是索租人正饥。谷秧出水青青短，筀笋登盘个个肥。门外泥深无辙迹，相从莫怪出村稀。
大庾岭留题二首
作者：吕诚
朝代：元

晨兴散策云封寺，岩岫天开紫翠图。一水南来分百粤，大江东下入三吴。霜旭开晴晓出关，冲寒驴子猬攒攒。西风百里南雄道，绿树丹枫满意看。
大庾岭留题二首·其一
作者：吕诚
朝代：元

晨兴散策云封寺，岩岫天开紫翠图。一水南来分百粤，大江东下入三吴。
大庾岭留题二首·其二
作者：吕诚
朝代：元

霜旭开晴晓出关，冲寒驴子猬攒攒。西风百里南雄道，绿树丹枫满意看。
太湖晚泊
作者：吕诚
朝代：元

震泽三万六千顷，日月出没波涛中。冰壶寒浸林屋洞，青壁下嵌冯夷宫。霜林人家橘子熟，晚饭柁楼菰米红。羽仙黄鹤时相过，知是银河一窍通。
安庆
作者：吕诚
朝代：元

市楼突兀凌波起，楼上女儿未梳洗。短篷初泊酒家门，新酿玉壶香十里。买鱼沽酒挂蒲帆，九月淮村风日美。回头遥望大龙山，翠屏灭没寒烟紫。
客至
作者：吕诚
朝代：元

幽窗谈笑话平生，旧砚磨穿笔代耕。白发满头难讳老，青山排闼故多情。桃花灼灼浑无语，春雨潇潇尚未晴。明日兰舟休便发，南邻笋蕨巳堪烹。
寄乡友福州别驾二首
作者：吕诚
朝代：元

乌石山前听讼时，石榴洞口看云飞。马蹄好踏官街月，人在青榕影里归。酿来南酒甜于蜜，爱浴山泉热胜汤。退食自公微醉后，小姬和叶进槟榔。
寄乡友福州别驾二首·其一
作者：吕诚
朝代：元

乌石山前听讼时，石榴洞口看云飞。马蹄好踏官街月，人在青榕影里归。
寄乡友福州别驾二首·其二
作者：吕诚
朝代：元

酿来南酒甜于蜜，爱浴山泉热胜汤。退食自公微醉后，小姬和叶进槟榔。
寄则明二首
作者：吕诚
朝代：元

苜蓿花开遍地秋，秋声浑在树梢头。西风昨夜吹归梦，唤起客怀无限愁。几树芙蓉近水低，碧沙凉露泣莎鸡。月边已有南来雁，飞过荻江官渡西。
寄则明二首·其一
作者：吕诚
朝代：元

苜蓿花开遍地秋，秋声浑在树梢头。西风昨夜吹归梦，唤起客怀无限愁。
寄则明二首·其二
作者：吕诚
朝代：元

几树芙蓉近水低，碧沙凉露泣莎鸡。月边已有南来雁，飞过荻江官渡西。
寄廉夫
作者：吕诚
朝代：元

杨子十年官不调，如此永州文力何？洞庭铁笛龙吹得，天上琼书鹤寄多。车子看花将一雨，雪儿行酒艳双歌。时时对客教弦索，绣领单衫月色罗。
寄怀乡友浩然戍横州
作者：吕诚
朝代：元

分袂每怜秋未半，开帆犹记月初圆。客程千里又千里，老鬓一年衰一年。令弟喜沾新雨露，故乡不改旧山川。悬知献捷归来日，重理琵琶第四弦。
寄怀茜川基古石二首北山翁也
作者：吕诚
朝代：元

身閒无事且婆娑，转眼流年一掷梭。牢落诗怀三月过，颠狂风信五更多。潮来海市鱼论斗，柳暗江林鸟弄歌。颇讶寥寥无信使，题诗为问近如何？
寄江南绍隆伯莹
作者：吕诚
朝代：元
体裁：七言绝句

一冬风雪出村稀，忽见梅花映酒旗。行过江桥屡回首，无人寄与绍隆师。
寄谢谌西堂惠纸二首
作者：吕诚
朝代：元

云茧罗纹幸见投，乌皮几上雪凝眸。怀人端为双鱼信，作赋空惭五凤楼。翠峰山下连吴会，雪浪东来入海门。胸次不留元字脚，金香炉下铁昆崙。
寄谢谌西堂惠纸二首·其一
作者：吕诚
朝代：元

云茧罗纹幸见投，乌皮几上雪凝眸。怀人端为双鱼信，作赋空惭五凤楼。
寄谢谌西堂惠纸二首·其二
作者：吕诚
朝代：元

翠峰山下连吴会，雪浪东来入海门。胸次不留元字脚，金香炉下铁昆崙。
寒食谩兴书所见二首
作者：吕诚
朝代：元

杨柳东风日夜颠，杏桃无语不成妍。水流竟没鸥边石，雨重浑迷卵色天。节序匆匆无可那，物情汹汹最堪怜。荒村阒寂无鸡犬，何处人来扫墓田。三月三日雨初晴，清旦梳头坐草亭。一陂草色为谁绿？千树柳条无赖青。忧患未平心耿耿，衰迟那遣鬓星星。林鸠底事频呼妇，强聒春愁苦厌听。
寒食谩兴书所见二首·其一
作者：吕诚
朝代：元

杨柳东风日夜颠，杏桃无语不成妍。水流竟没鸥边石，雨重浑迷卵色天。节序匆匆无可那，物情汹汹最堪怜。荒村阒寂无鸡犬，何处人来扫墓田。
寒食谩兴书所见二首·其二
作者：吕诚
朝代：元

三月三日雨初晴，清旦梳头坐草亭。一陂草色为谁绿？千树柳条无赖青。忧患未平心耿耿，衰迟那遣鬓星星。林鸠底事频呼妇，强聒春愁苦厌听。
寒食郊行
作者：吕诚
朝代：元

草软沙平步履轻，百钱日日系乌藤。市桥风旆梨花酒，游女春衫柿蒂绫。乌帽飘萧明素发，石麟攲侧卧荒陵。百年俯仰须臾事，游览匆匆愧未能。
寓言二首
作者：吕诚
朝代：元

苦瓠若悬瘿，宜瓢亦宜笙。笙将用合雅，瓢以供酌烹。吾为苦瓢谋，任力不任声。荐劳铏鼎间，自足资养生。物贱终反贵，吹万岂其情。少学老无成，所守但糟粕。譬如福与市，涉海求灵药。岂不望三山，风至辄引却。岁阑坐穷陋，青灯映疏箔。虽微白足禅，自置丹霞缚。贱贫吾所安，饮水差足乐。邻家日椎牛，不似西邻礿。
寓言二首·其一
作者：吕诚
朝代：元

苦瓠若悬瘿，宜瓢亦宜笙。笙将用合雅，瓢以供酌烹。吾为苦瓢谋，任力不任声。荐劳铏鼎间，自足资养生。物贱终反贵，吹万岂其情。
寓言二首·其二
作者：吕诚
朝代：元

少学老无成，所守但糟粕。譬如福与市，涉海求灵药。岂不望三山，风至辄引却。岁阑坐穷陋，青灯映疏箔。虽微白足禅，自置丹霞缚。贱贫吾所安，饮水差足乐。邻家日椎牛，不似西邻礿。
小孤山夜泊
作者：吕诚
朝代：元

彭浪矶头江水深，小孤祠前风满林。秋山青青秋月白，霜里吹箫龙夜吟。
巨浸诗
作者：吕诚
朝代：元

庚午七月之初吉，断虹挟雨蔽西日。石尤声撼天为昏，飓母驱车走沙石。鲸跳鲲掷地轴翻，阳烁阴凝鬼神泣。银涛驾空山岳摧，转眼奔流浸扉壁。三江瀰漫灭无口，孤城漭漭天一碧。衰年疲薾动兢畏，变貌斋心戒夕惕。忆昔前年大鱼入，三洲漂荡海水立。近者侧闻复罹此，海湾流尸头濈濈。岸塌沙沈绝往来，塍断瀼深苗不实。呜呼，上天震怒岂无由，谁其尸之复谁诘？
归来
作者：吕诚
朝代：元

徒步归来海上城，荆榛满路不堪行。问人倏忽更贫富，访友凄凉半死生。乌宝无神悲积帑，青松有泪对空茔。逆流一片门前水，犹对青山落日明。
怀友
作者：吕诚
朝代：元

□夏夜景静，斋阁临前池。当檐素月流，举扇凉飔吹。参差丹棘花，婀娜红莲枝。玉人美无度，耿耿劳我思。
怀友
作者：吕诚
朝代：元
体裁：古风

长夏夜景静，斋阁临前池。当檐素月流，举扇凉飔吹。参差丹棘花，婀娜丝连枝。玉人美无度，耿耿劳我思。
感兴二首
作者：吕诚
朝代：元

静室无尘少客过，新篁阴曳小坡陀。朝来始悟春归尽，风里杨花似雨多。落花寂寂掩柴荆，满地绿阴新笋生。自是老来游兴减，江山何处不堪行。
感兴二首·其一
作者：吕诚
朝代：元

静室无尘少客过，新篁阴曳小坡陀。朝来始悟春归尽，风里杨花似雨多。
感兴二首·其二
作者：吕诚
朝代：元

落花寂寂掩柴荆，满地绿阴新笋生。自是老来游兴减，江山何处不堪行。
既白水轩
作者：吕诚
朝代：元

水轩如笠大，聊作一枝栖。晚饭长腰米，朝盘短股齑。江湖双短鬓，日月两醯鸡。徙倚郊原望，王孙草又迷。
晚归书事六言二首
作者：吕诚
朝代：元

访旧五溪薄暮，沙长归路迢遥。虚市人家烧烛，流水孤村断桥。一个残僧待渡，数声短笛归樵。闪闪昏鸦啼后，江风又落寒潮。渔榜溪翁罢钓，邮铃稚子传书。暝烟寒雪欲落，腊柳半黄未舒。云叶落随去雁，浪花泼刺跳鱼。一段诗情画意，潇然风景愁余。
晚归书事六言二首·其一
作者：吕诚
朝代：元

访旧五溪薄暮，沙长归路迢遥。虚市人家烧烛，流水孤村断桥。一个残僧待渡，数声短笛归樵。闪闪昏鸦啼后，江风又落寒潮。
晚归书事六言二首·其二
作者：吕诚
朝代：元

渔榜溪翁罢钓，邮铃稚子传书。暝烟寒雪欲落，腊柳半黄未舒。云叶落随去雁，浪花泼刺跳鱼。一段诗情画意，潇然风景愁余。
暮春感怀
作者：吕诚
朝代：元

春雨屋上鸣，流泉竹间泻。清晨望原隰，新绿或可藉。维时春夏交，节序惊代谢。悠悠念陈迹，默默观蠹化。人生夫如可，胡不税尘驾。
暮春鹤亭谩兴
作者：吕诚
朝代：元

绿树轩窗鹫子过，清阴密覆小坡陀。笙调凤咮新簧涩，础润龟趺宿雨多。落絮游丝空散漫，野情幽思欲如何。日长倦倚乌皮几，閒染霜毫试衍波。
月下怀友
作者：吕诚
朝代：元

秋庭夜泬寥，云影绝纤毫。月转青霄迥，星临紫极高。蚁醅金错落，凤吹《郁轮袍》。不举山阴棹，空孤一世豪。
月下独酌闻桂香
作者：吕诚
朝代：元

今宵风月尽清酣，碧海寒光万丈涵。天上散花香第一，尊前舞袖影成三。方诸玉露清于醥，崖蜜金橙小胜柑。老兴此时原不浅，高歌犹忆《望江南》。
期友不至
作者：吕诚
朝代：元

长日閒吟步紫苔，流光转眼熟黄梅。雄风豪雨将春去，浊垢深泥少客来。老柘叶稀愁茧瘦，草田水漫厌鹃催。题诗问讯王文学，怀抱何时一笑开。
杂诗五首
作者：吕诚
朝代：元

三月南江渡，行春属晚晴。留连花下䑽，酾酒待潮生。开船收雨色，新水达春江。鸂？元无侣，雎鸠自一双。青天归雁喜，密树坐莺深。落日春愁里，怀人浩荡心。城门踏青草，城下杨花度。荒垄无耕人，三月输官赋。近江乔木里，彊半棣华栽。叶覆青青蔓，相沿别树开。
杂诗五首·其一
作者：吕诚
朝代：元

三月南江渡，行春属晚晴。留连花下䑽，酾酒待潮生。
杂诗五首·其三
作者：吕诚
朝代：元

青天归雁喜，密树坐莺深。落日春愁里，怀人浩荡心。
杂诗五首·其二
作者：吕诚
朝代：元

开船收雨色，新水达春江。鸂？元无侣，雎鸠自一双。
杂诗五首·其二
作者：吕诚
朝代：元
体裁：五言绝句

开船收雨色，新水达春江。鸂�元无侣，雎鸠自一双。
杂诗五首·其五
作者：吕诚
朝代：元

近江乔木里，彊半棣华栽。叶覆青青蔓，相沿别树开。
杂诗五首·其四
作者：吕诚
朝代：元

城门踏青草，城下杨花度。荒垄无耕人，三月输官赋。
次韵答偶武孟
作者：吕诚
朝代：元

犹忆当年应鹄头，诗名从此达南洲。狂歌赖有千钟酒，豪士今无百尺楼。紫蟹白鱼江市晚，绿芜红树海门秋。西风开到篱根菊，拟向桃源一系舟。
正月廿三日借竹洲访顾藏六于司马庙
作者：吕诚
朝代：元

一番行春始出村，韶华无赖已平分。野鸟乱啼司马庙，石麟犹卧汲家坟。烧痕新绿浑禁雨，柳色半黄都染云。荡泾桥头有酒卖，醉把梨花日又曛。
江水辞送友人之龙江二首
作者：吕诚
朝代：元

江水一百里，南风一日程。飞华多意绪，相逐柁楼行。江水五百里，上有兰与芷。采之遗所思，含情似江水。
江水辞送友人之龙江二首·其一
作者：吕诚
朝代：元

江水一百里，南风一日程。飞华多意绪，相逐柁楼行。
江水辞送友人之龙江二首·其二
作者：吕诚
朝代：元

江水五百里，上有兰与芷。采之遗所思，含情似江水。
池亭雅集得回字
作者：吕诚
朝代：元

池阁清泠晓四开，风泉满院殷轻雷。谢家草色侵衣上，司马琴声到幕回。琼树亚枝飞鹤子，红梁雕甲腻蠡杯。诸郎醉墨淋漓甚，未绝风流宋玉才。
洪武庚申夏四月登玉山顶时雅上人适迁华藏于塔院历览终日而返是夕宿友人家灯前闻雨援笔有赋
作者：吕诚
朝代：元

晓出城西门，荡漾官河艇。朝光散晴旭，露气拥高迥。潮上洲渚没，棹发六飞骋。前岑献奇状，心目快引领。青山如故人，登陟在俄顷。嗟哉二三子，怜我足力逞。舍舟入苍翠，一径林木静。阴藓护危栈，古藤落眢井。映带列桧杉，青黄熟梅杏。古师安禅处，神物伏精猛。山灵诡异工，幻迹一扫屏。孤塔灰劫馀，傲兀立峰顶。后岩古华藏，稍复毗卢境。泛观盛衰际，何物得脩永。道人出迎客，一笑具羞茗。清谈竟终日，毛骨洒然冷。群鸟亦知还，微阳下西岭。遄归弗成寐，张灯酌楠瘿。急雨何方来，清声杂蛙黾。鄙言讵成章，聊假管城颖。
洪武辛亥南归重度梅关二首
作者：吕诚
朝代：元

去年窜逐下南溟，万里归来鬓已星。望入西州天一发，香炉长绕九江青。归路篮舆鹤背轻，保昌东下过长亭。今朝又向梅关度，此是江南第一程。
洪武辛亥南归重度梅关二首·其一
作者：吕诚
朝代：元

去年窜逐下南溟，万里归来鬓已星。望入西州天一发，香炉长绕九江青。
洪武辛亥南归重度梅关二首·其二
作者：吕诚
朝代：元

归路篮舆鹤背轻，保昌东下过长亭。今朝又向梅关度，此是江南第一程。
浈阳峡山飞来寺
作者：吕诚
朝代：元

峡山山上飞来寺，绀阁层层树里开。僧璧不随猿女化，梵钟曾逐蜃楼回。万松夹道时闻雨，众壑奔流夜殷雷。犹有昔贤珠玉在，断碑剥落委莓苔。
渡吴淞江
作者：吕诚
朝代：元

九月渡江江水落，荻花岸岸与秋连。沙桥攲侧平当树，江鹤翻回巧触船。
游白云诸山三首
作者：吕诚
朝代：元

半空苍翠薄层崖，万木森森碍日车。八十老禅延客坐，九龙井上试新茶。后岩岩上看飞泉，蒲涧曾闻降五仙。黄竹断碑前代烬，禹粮尧韭昔人传。瑶草春深白鹿眠，丹霞楼阁翠生烟。偶来石上寻棋局，犹恐归时不记年。
游白云诸山三首·其一
作者：吕诚
朝代：元

半空苍翠薄层崖，万木森森碍日车。八十老禅延客坐，九龙井上试新茶。
游白云诸山三首·其三
作者：吕诚
朝代：元

瑶草春深白鹿眠，丹霞楼阁翠生烟。偶来石上寻棋局，犹恐归时不记年。
游白云诸山三首·其二
作者：吕诚
朝代：元

后岩岩上看飞泉，蒲涧曾闻降五仙。黄竹断碑前代烬，禹粮尧韭昔人传。
漫兴三首
作者：吕诚
朝代：元

寂寂高门大道边，东风愁锁绿杨烟。大儿已入滇池戍，嫠妇空耕陇上田。赭服从戎万里行，风餐水宿事宵征。金沙江绕乌蛮砦，越巂山连孟获城。雨馀江色碧浮空，一发青山落照中。去棹休歌《桃叶渡》，行人愁杀柳花风。
漫兴三首·其一
作者：吕诚
朝代：元

寂寂高门大道边，东风愁锁绿杨烟。大儿已入滇池戍，嫠妇空耕陇上田。
漫兴三首·其三
作者：吕诚
朝代：元

雨馀江色碧浮空，一发青山落照中。去棹休歌《桃叶渡》，行人愁杀柳花风。
漫兴三首·其二
作者：吕诚
朝代：元

赭服从戎万里行，风餐水宿事宵征。金沙江绕乌蛮砦，越巂山连孟获城。
田居书怀
作者：吕诚
朝代：元

僻居娄西村，岁月嗟屡过。桑麻八口家，仅示免饥饿。公田倩牛耕，痴儿固慵惰。虽乏甘脆供，所赖出舂磨。前荣荫高榆，后坡竹千个。薰风飒然来，自足偿高卧。念无谢傅才，甘受娄公唾。
番禺谩兴
作者：吕诚
朝代：元

炎方吊古易兴衰，知是昆明几劫灰。黄木湾围南海庙，白云山拥粤王台。百年此地衣冠尽，五月南风舶艑来。游览尚馀高兴在，匆匆莫遣二毛催。莫言南海是天涯，远客何妨岁月赊。岂谓居夷忘故土，直须浮海上灵槎。药洲日卧仙羊去，蕃塔风高铁凤斜。白首飘零谁慰藉，几回松菊梦还家。
番禺谩兴·其一
作者：吕诚
朝代：元

炎方吊古易兴衰，知是昆明几劫灰。黄木湾围南海庙，白云山拥粤王台。百年此地衣冠尽，五月南风舶艑来。游览尚馀高兴在，匆匆莫遣二毛催。
番禺谩兴·其二
作者：吕诚
朝代：元

莫言南海是天涯，远客何妨岁月赊。岂谓居夷忘故土，直须浮海上灵槎。药洲日卧仙羊去，蕃塔风高铁凤斜。白首飘零谁慰藉，几回松菊梦还家。
登淀山寺
作者：吕诚
朝代：元

一上湖南淀山寺，寺门高开秋树颠。下界云烟惟一气，八方楼阁驻诸天。无风灵籁时生壑，深夜神龙或起渊。我独题诗此临眺，寥寥宇宙几千年。
登苏台怀古
作者：吕诚
朝代：元

三月长洲花乱开，酒酣移客一登台。绕城山色临吴会，满地溪声走越来。北阙天高星使下，西陵日落钓船回。独怜泰伯荒祠在，烟雨金铺长绿苔。
白纸扇歌
作者：吕诚
朝代：元

我昔舟泊江西湄，推冰看捣万楮皮。江神相过色惨怆，波工自诧手不龟。怀金问价云满箧，霜纨失素无晶辉。廿年归来存百一，制成团扇真绝奇。红炉百炼太古雪，紫筼三尺盘屈铁。银潢影射秋鉴光，玉虹冷贯青天月。昏目摩挲惊老丑，动摇清风生腋肘。高堂昼把蝇蚋空，魑魅潜藏飞电走。岂不闻蕺姥不识王右军，茂弘曾障元规尘。谢公高风固足尚，班女箧笥空悲呻。乌飞兔掷急于箭，商飙奄忽号枯林。呜呼盛衰天地无古今，炎凉不易君子心。
秋夜
作者：吕诚
朝代：元

砌草虫吟四壁静，檐竹摇灯动秋影。老来无梦到阳台，开门月在青松顶。
秋日雨后二首
作者：吕诚
朝代：元

浦口寒潮频有信，空中鸟迹了无痕。野航落日东西渡，黄叶秋风远近村。曲埼茅屋两三家，返照垂虹隔断霞。风外叶声来似雨，莫嗔杨柳不藏鸦。
秋日雨后二首·其一
作者：吕诚
朝代：元

浦口寒潮频有信，空中鸟迹了无痕。野航落日东西渡，黄叶秋风远近村。
秋日雨后二首·其二
作者：吕诚
朝代：元

曲埼茅屋两三家，返照垂虹隔断霞。风外叶声来似雨，莫嗔杨柳不藏鸦。
秋晓
作者：吕诚
朝代：元

鸡号天未明，柝静四邻寂。疏星如联珠，残月悬毁璧。风清鹤在林，露重水成滴。危坐绝百非，嗒然丧形质。大明启东方，云霞半空赤。
秋江晚霁图
作者：吕诚
朝代：元

长天敛尽落霞红，草屋炊烟野渡东。一带寒沙秋水白，荻花吹老鲤鱼风。
竹枝歌六首寄胡定安
作者：吕诚
朝代：元

上思下思十万山，左海右江如月弯。江边神女长留佩，天上仙人早赐环。铜柱山前铜鼓声，野花蛮果不知名。却喜土人能爱客，蒌蒂槟榔相送行。云开沙净水洄洄，越鸟啼边朱槿开。峒里蛮丁不畏瘴，朝朝冲雾趁虚来。客棹愁行湘水波，凭郎莫唱《竹枝》歌。好山好水春更好，不见閒人载酒过。春云好墨瘴烟中，鹦鹉群飞荔子红。男儿守家妇当戍，粤俗古来成土风。春草湖头春日晖，苧萝山上白云飞。行人莫听鹧鸪怨，陌上花开缓缓归。
竹枝歌六首寄胡定安·其一
作者：吕诚
朝代：元

上思下思十万山，左海右江如月弯。江边神女长留佩，天上仙人早赐环。
竹枝歌六首寄胡定安·其三
作者：吕诚
朝代：元

云开沙净水洄洄，越鸟啼边朱槿开。峒里蛮丁不畏瘴，朝朝冲雾趁虚来。
竹枝歌六首寄胡定安·其二
作者：吕诚
朝代：元

铜柱山前铜鼓声，野花蛮果不知名。却喜土人能爱客，蒌蒂槟榔相送行。
竹枝歌六首寄胡定安·其五
作者：吕诚
朝代：元

春云好墨瘴烟中，鹦鹉群飞荔子红。男儿守家妇当戍，粤俗古来成土风。
竹枝歌六首寄胡定安·其六
作者：吕诚
朝代：元

春草湖头春日晖，苧萝山上白云飞。行人莫听鹧鸪怨，陌上花开缓缓归。
竹枝歌六首寄胡定安·其四
作者：吕诚
朝代：元

客棹愁行湘水波，凭郎莫唱《竹枝》歌。好山好水春更好，不见閒人载酒过。
竹枝词三首
作者：吕诚
朝代：元

千夫万夫皑作堆，什什五五鱼贯腮。长兴步头候粮去，红阑街里买薪来。胭支山头雨雪飞，胭支山前人苦饥。山下斧斤夜达旦，山上閒云长自归。十八里冈云有无，炎风扫地雪模糊。山川通塞奚能问，閒看清波入太湖。
竹枝词三首·其一
作者：吕诚
朝代：元

千夫万夫皑作堆，什什五五鱼贯腮。长兴步头候粮去，红阑街里买薪来。
竹枝词三首·其三
作者：吕诚
朝代：元

十八里冈云有无，炎风扫地雪模糊。山川通塞奚能问，閒看清波入太湖。
竹枝词三首·其二
作者：吕诚
朝代：元

胭支山头雨雪飞，胭支山前人苦饥。山下斧斤夜达旦，山上閒云长自归。
粤王台怀古
作者：吕诚
朝代：元

神剑当时断白蛇，华夷悉入卯金家。徒怜南海居蛙坎，未识中原制犬牙。献璧称藩真得计，橐金满载已堪嗟。荆榛满目荒台下，独倚东风听暮笳。
舟中三首
作者：吕诚
朝代：元

潮发江门百馀里，晓过芙蓉湖上头。袅袅秋风吹榉柳，层层云气盖船楼。无声星光驾秋色，即看露气薄人衣。逶迤流吹天头落，泼剌惊乌树里飞。天河垂地月光白，荻岸秋连野水青。浪静野沤来片片，橹摇枫叶下冥冥。
舟中三首·其一
作者：吕诚
朝代：元

潮发江门百馀里，晓过芙蓉湖上头。袅袅秋风吹榉柳，层层云气盖船楼。
舟中三首·其三
作者：吕诚
朝代：元

天河垂地月光白，荻岸秋连野水青。浪静野沤来片片，橹摇枫叶下冥冥。
舟中三首·其二
作者：吕诚
朝代：元

无声星光驾秋色，即看露气薄人衣。逶迤流吹天头落，泼剌惊乌树里飞。
舟中望庐山
作者：吕诚
朝代：元

庐山昔在图中见，落星渚前今始逢。云岭半藏红叶寺，霜风遥递翠微钟。龙君或居彭蠡泽，仙人爱住香炉峰。双凫之舄傥可借，飞入前头听玉淙。
荆溪棹歌四首
作者：吕诚
朝代：元

荆溪溪上晚山稠，沙棠港口木兰舟。裹头女子唱歌去，水色山光总是愁。大男凿山衣尽红，中男操舟惯张篷。独山门外北风恶，白浪如天怖杀侬。溪上雪消春水高，鹅黄新柳暗长桥。桥头人家好春酒，无情长与驻兰桡。双舟来往奈愁何，日日溪中听棹歌。溪水西流流不断，海门东去作风波。
荆溪棹歌四首·其一
作者：吕诚
朝代：元

荆溪溪上晚山稠，沙棠港口木兰舟。裹头女子唱歌去，水色山光总是愁。
荆溪棹歌四首·其三
作者：吕诚
朝代：元

溪上雪消春水高，鹅黄新柳暗长桥。桥头人家好春酒，无情长与驻兰桡。
荆溪棹歌四首·其二
作者：吕诚
朝代：元

大男凿山衣尽红，中男操舟惯张篷。独山门外北风恶，白浪如天怖杀侬。
荆溪棹歌四首·其四
作者：吕诚
朝代：元

双舟来往奈愁何，日日溪中听棹歌。溪水西流流不断，海门东去作风波。
草堂纪事二首
作者：吕诚
朝代：元

六月四日登草阁，云薄林深暑气消。无赖野莺飞个个，不知风雨一朝朝。池上戎葵高一丈，白白朱朱复可怜。近报彩舟来浦口，频开金？向花閒。
草堂纪事二首·其一
作者：吕诚
朝代：元

六月四日登草阁，云薄林深暑气消。无赖野莺飞个个，不知风雨一朝朝。
草堂纪事二首·其二
作者：吕诚
朝代：元

池上戎葵高一丈，白白朱朱复可怜。近报彩舟来浦口，频开金？向花閒。
草堂纪事二首·其二
作者：吕诚
朝代：元
体裁：七言绝句

池上戎葵高一丈，白白朱朱复可怜。近报彩舟来浦口，频开金�向花閒。
菊田
作者：吕诚
朝代：元

摇落西风已怆然，金蕤月朵为谁妍。人间无地安花宅，洲上于今有菊田。晚岁拟寻甘谷老，颓龄幸值傅延年。落英餐尽秋香骨，许我飞行作地仙。
观刈晚归
作者：吕诚
朝代：元

堪笑南塘野老家，客来无酒只烹茶。池荒莲蛹青房子，霜老鸡人绛帻花。海气东连瑶浦暗，江流西绕玉山斜。扶藜缓步归来晚，閒看污邪载满车。
觅菊
作者：吕诚
朝代：元

秋潮横挟风雨颠，洲上空闻有菊田。香色于人既无有，物情在我敢求全。颇怜尘世光阴迅，似觉人间雨露偏。白发满头难讳老，苍颜对客强为妍。岂惟酒向邻家得，自是杯从旧日传。陶宰不妨多种秫，杜陵且莫叹无钱。青天雁影西风外，红树秋声落照边。见说南庄饶物色，少分清艳到樽前。
觅菊花二绝句
作者：吕诚
朝代：元

已过秋风九日秋，篬筤池上若为游。似闻嘉菊黄于鹄，乞我双栽照白头。洲上黄花满意开，倩人更为觅奇栽。小桃源里秋如水，分取清香一半来。
觅菊花二绝句·其一
作者：吕诚
朝代：元

已过秋风九日秋，篬筤池上若为游。似闻嘉菊黄于鹄，乞我双栽照白头。
觅菊花二绝句·其二
作者：吕诚
朝代：元

洲上黄花满意开，倩人更为觅奇栽。小桃源里秋如水，分取清香一半来。
访偶武孟篬筤轩时武孟制满求仕
作者：吕诚
朝代：元

旧草溪东十里馀，小桃源上见郊居。落红石径和云扫，新绿瓜畦趁雨锄。池上此君宜对酒，门前长者屡回车。此中未让商山老，见说王褒有荐书。
访友
作者：吕诚
朝代：元

先生家住正阳门，绕屋松声日夜闻。大药总消头上雪，小山长带洞中云。已知济物宜终庆，况是清时属右文。却叹吾诗与君画，海门风月拟平分。
访成真观有感
作者：吕诚
朝代：元

暮年重访成真观，不见秋云竹外楼。枸杞经春皆化犬，朱藤历岁总如虬。种桃道士凭虚去，采若骚人汗漫游。见说蓬莱又清浅，拟将黄鹤问丹丘。
诃林光孝寺方丈
作者：吕诚
朝代：元

斜日荒凉噪乳鸦，菩提新叶小于茶。石廊久雨无人到，落尽閒庭诃子华。
读宋太史诗文集谩书
作者：吕诚
朝代：元

金华山下古潜溪，秀发英灵间世奇。岁久不闻清庙瑟，眼明今见玉堂诗。百年人物推此老，一代风流当继谁。颇恨淹留忘坠景，遗编徒使后来悲。
谢惠菜
作者：吕诚
朝代：元

江乡正月尾，菜薹味胜肉。茎同牛乳腴，叶映翠钗绿。每辱邻家赠，颇慰老夫腹。囊中留百钱，一日买一束。
赋带露樱桃
作者：吕诚
朝代：元

万绿丛中缀木难，折来灵液尚漙漙。玉纤香剥鸡头软，仙掌寒分鹤顶丹。天酒淋漓樊子醉，月盘璨璀汉臣看。不妨更渍蔷薇水，润我谈玄舌本乾。
越楼观灯
作者：吕诚
朝代：元

午夜冰轮烂不收，又看春色满南州。沈香火底鳌山柱，翠幕星前羯鼓楼。小队《天魔》花作阵，初筵云醴玉为舟。要知此景非人世，何必罗公作幻游。
蹋鞠篇和铁厓先生二首
作者：吕诚
朝代：元

江南稚女颜色新，百花楼前蹋绣轮，红蕖小袜不动尘。不动尘，放娇态。微风来，舞裙带。芙蓉小鞠蹋晓风，金璧步摇声丁冬，绣衫窄窄交斜红。交斜红，露玉腕。挥紫绵，浥香汗。
蹋鞠篇和铁厓先生二首·其一
作者：吕诚
朝代：元

江南稚女颜色新，百花楼前蹋绣轮，红蕖小袜不动尘。不动尘，放娇态。微风来，舞裙带。
蹋鞠篇和铁厓先生二首·其二
作者：吕诚
朝代：元

芙蓉小鞠蹋晓风，金璧步摇声丁冬，绣衫窄窄交斜红。交斜红，露玉腕。挥紫绵，浥香汗。
过沙湖赋竹枝诗
作者：吕诚
朝代：元

白沙湖头月色新，白沙湖里水如银。可是吴宫双玉管，听得一声愁杀人。
过麋洲书舍寄葛青城
作者：吕诚
朝代：元

重来问讯东桥竹，竹里锄云结草堂。隔草淮山当雁汊，半陂春水护麋场。交游契阔频搔首，今古兴亡一断肠。田野不妨聊卒岁，宦途何处是康庄。
送人之潮兼简乡友
作者：吕诚
朝代：元

瘴雨蛮风晚更寒，揭扬山色满征鞍。临行谩写相思句，好与东吴故旧看。
送姚子华浙东帅府掾
作者：吕诚
朝代：元

掾郎辟举南州掾，炳炳才名早岁收。幕府简书閒白昼，戟门旌旆卷高秋。花开拟上瀛洲看，酒熟频为鉴曲游。北来或有双鱼使，烦寄新诗写我忧。
送瞿惠夫青龙镇学官二首
作者：吕诚
朝代：元

山雨萧萧夜转多，思君别后定如何？帷犀怪底时时动，池上东风生绿波。云影垂江护晏阴，题诗东阁晓寒侵。便须骑马迎君去，街上青泥三尺深。
送瞿惠夫青龙镇学官二首·其一
作者：吕诚
朝代：元

山雨萧萧夜转多，思君别后定如何？帷犀怪底时时动，池上东风生绿波。
送瞿惠夫青龙镇学官二首·其二
作者：吕诚
朝代：元

云影垂江护晏阴，题诗东阁晓寒侵。便须骑马迎君去，街上青泥三尺深。
送钱道士游武当
作者：吕诚
朝代：元

武当诸峰何壮哉，大朵小朵青莲开。玄圣高居天地户，赤日下照金银台。神龟六眼电光走，山鬼一足云头来。道人再拜望北极，应带满身星斗回。
醉归
作者：吕诚
朝代：元

醉归不觉已斜曛，稚子驩迎先候门。露林睡觉凉如水，树影满窗疑是云。
采莲曲
作者：吕诚
朝代：元

采莲落日下双舟，白縠风轻易觉秋。浅浅溪流齐鹤膝，青青荷叶过人头。
采莲曲和铁厓先生二首
作者：吕诚
朝代：元

刺船水中央，拢船乘晚凉。近番滩上过，叶里好鸳鸯。盈盈藕上花，采采堕清泪。愿将心中丝，系君双玉佩。
采莲曲和铁厓先生二首·其一
作者：吕诚
朝代：元

刺船水中央，拢船乘晚凉。近番滩上过，叶里好鸳鸯。
采莲曲和铁厓先生二首·其二
作者：吕诚
朝代：元

盈盈藕上花，采采堕清泪。愿将心中丝，系君双玉佩。
集句题水仙图
作者：吕诚
朝代：元

秋水为神玉为骨，山矾是弟梅是兄。恍然坐我水仙府，吾与汝曹俱眼明。
露坐
作者：吕诚
朝代：元

虚庭坐凉夕，宵永觉衣薄。犬吠古塔铃，乌啼野城柝。感旧心孔哀，怀人兴殊恶。仰视斗杓倾，西林月初落。
题吹笙仙女二图
作者：吕诚
朝代：元

森森羽节导云軿，鸾背微闻缥缈笙。小队《霓裳》多似雨，众中谁是董双成？鳌背三峰水殿虚，天香吹满六铢衣。青禽忽报麻姑信，独是吹笙月下归。
题吹笙仙女二图·其一
作者：吕诚
朝代：元

森森羽节导云軿，鸾背微闻缥缈笙。小队《霓裳》多似雨，众中谁是董双成？
题吹笙仙女二图·其二
作者：吕诚
朝代：元

鳌背三峰水殿虚，天香吹满六铢衣。青禽忽报麻姑信，独是吹笙月下归。
题墨梅图
作者：吕诚
朝代：元

凌霄峰顶雪初乾，煖逼繁枝玉作团。三尺溪藤散香影，绛纱笼烛夜深看。
题子昂画马图卷
作者：吕诚
朝代：元

灵物降精生倔奇，贡来自是千里驹。天闲潇潇风满旗，立仗不受黄金羁。吴兴写生世所稀，春雷挟之上天飞。
题宋杨补之墨梅
作者：吕诚
朝代：元

繁华渐觉枝头少，冷蝶寒蜂尽不来。寄语春风莫相妒，明年还我最先开。
题杜少陵行春图
作者：吕诚
朝代：元

牢落出同谷，凄凉赋七歌。日斜驴背上，白发似诗多。
题极目亭
作者：吕诚
朝代：元

海虞亭子层阑上，高与清秋爽气俱。历历吴山明落照，茫茫淮甸入平芜。兴亡千古看棋局，晴雨四时开画图。日日凭阑瞻北固，仙人借得一双凫。
题枯树图
作者：吕诚
朝代：元

铁干槎牙翠叶残，云根剥落古苔斑。大材宁尽天年老，不遇工师不出山。
题水墨龙图
作者：吕诚
朝代：元

画史凭陵造化机，研池倾倒墨龙飞。生绡半幅春云湿，疑是前山作雨归。
题秋浦归舟图二首
作者：吕诚
朝代：元

埼岸枫林隔野桥，梵王宫殿在山腰。扁舟好趁樵风去，莫待寒江落晚潮。秋浦行舟日欲晡，秋来到处有莼鲈。酒家鲙具如堪借，暂卸西风十幅蒲。
题秋浦归舟图二首·其一
作者：吕诚
朝代：元

埼岸枫林隔野桥，梵王宫殿在山腰。扁舟好趁樵风去，莫待寒江落晚潮。
题秋浦归舟图二首·其二
作者：吕诚
朝代：元

秋浦行舟日欲晡，秋来到处有莼鲈。酒家鲙具如堪借，暂卸西风十幅蒲。
题美人图
作者：吕诚
朝代：元

绣床风煖郁金裙，晓起蛾眉八字分。翠管成龙吹怨曲，云梭衔凤织回纹。荼蘼酒熟春江雪，豆蔻花开晓树云。照槛扶桑红日透，自援綵笔赋东君。
题翠涛轩为则铭作
作者：吕诚
朝代：元

七尺乌藤手自操，鲤鱼风起月轮高。带将一个城南树，五贾冈头看翠涛。
题萱蝶图
作者：吕诚
朝代：元

堂前萱草散满地，朵朵幽花也可怜。绝爱筼筜相映带，生憎蛱蝶舞留连。
题黄鹤山樵画匡山读书图
作者：吕诚
朝代：元

黄鹤山人美如玉，长年爱山看不足。醉拈秃笔扫秋光，割截匡山云一幅。诗豪每忆青莲仙，结巢读书长醉眠。我欲因之揽秀色，双凫飞堕香炉前。
风雨连日闭户默坐怀思可知忽翠涛轩以笋蔬之惠走笔答之
作者：吕诚
朝代：元

春事都随逝水东，不堪日夜雨兼风。龙归海浦沈云墨，鸟啄樱桃落子红。老境讵言诗有债，醉乡谁谓酒无功。鲑蔬向赖西邻笋，瓷缶时将五尺僮。
首夏田家雨中
作者：吕诚
朝代：元

细雨朝来湿白沙，风前整整复斜斜。林蕉间展琉璃叶，野蔓竞发金银花。田父扶犁驱一犊，稚女踏车垂两丫。年年梅熟愁蒸暑，却爱小池鸣乱蛙。
武夷山
作者：吕震
朝代：元
体裁：五言律诗

隐屏尊五曲，祠像肃千年。泉响长疑雨，山高不碍天。书堂生草带，石灶冷茶烟。道脉流今古，清宵白日然。
夏日道中
作者：吕鲲
朝代：元

枣花初落路尘香，燕掠麻池乍颉颃。一片云阴遮十顷，卖瓜棚下午风凉。
中呂·上小樓錢塘感舊
作者：吳仁卿
朝代：元

虛名仕途，微官苟祿。愁裡南閩，客裡東吳，夢裡西湖。到寓居，問士夫，都為鬼錄，消磨盡舊時人物。題小卿雙漸蘇卿告覆，金山題句。行哭行啼，行想行思，行寫行讀。自應舉，赴帝都，雙郎何處，又隨將販茶人去。西湖宴飲人憑畫闌，舟橫錦岸。一線蘇堤，兩點高峰，四面湖山。玉箏彈，彩袖彎，紅牙輕按，直吃的酒闌人散。春日閨怨傷春病體，殘春天氣。縈損柔腸，蹙損雙蛾，瘦損香肌。喚小梅，你快疾，重門深閉，怕鶯花笑人憔悴。西湖泛舟驕驄錦韉，輕羅彩扇。簾卷東風，花綻香雲，柳吐晴煙。泛畫船，列騎筵，笙簫一片，人都在水晶宮殿。春殘離思春光正濃，鶯聲相送。人云蘭堂，塵鎖妝臺，畫罨簾櫳。錦帳中，翠被空，無人相共，央及煞綠窗春夢。佳人送別鴛鴦共棲，鸞鳳相配。夜夜同衾，朝朝同樂，步步相隨。猛可裡，個廝離，相留無計，登時間粉憔脂悴。佳人話舊幽欄小軒，閒庭深院。同向書幃，共坐吟窗，對理冰弦。想在先，憶去年，今番相見，思量的人眼前活現。青樓妓怨正如魚似水，早無仁無義。使了錢物，置了鞍馬，做了衣袂。使見識，覓廝離，將咱拋棄，閃的人脊筋兒著地。閨庭恨別相知笑他，傍人毀罵。謝館秦樓，柳陌花街，浪酒閒茶。若到家，下的馬，如何幹罷？和這吃敲才慢慢的說話。章臺怨妓將咱撒開，和人伴怪。誤了功名，棄了妻男，廢了田宅。想起來，甚頗耐，當時歡愛。都撇在九霄雲外。
中呂·醉高歌嘆世
作者：吳仁卿
朝代：元

風塵天外飛沙，日月窗間過馬。風俗掃地傷王化，誰正人倫大雅？。
么·日沉西浦，月轉南樓，花暗東牆。儘教人妒，誰敢聲揚？參詳，但得
作者：吳仁卿
朝代：元

伊家好覷當。問甚淒涼，苦樂同受，生死難忘。
么·綠樹成陰和煙暗，近香街羞對宜男。錦字書成粉淚緘，怕黃昏夢裡將
作者：吳仁卿
朝代：元

人賺。
商調·梧葉兒
作者：吳仁卿
朝代：元

春三月，夜五更，孤枕夢難成。香銷盡，花弄影，此時情，辜負了窗前月明。花前約，月下期，歡笑忽分離。相思害，憔悴死，訴與誰？只有天知地知。乜斜害，藥難醫，陡峻惡相思。懊悔自，埋怨你，見面時，說幾句知心話兒。桃花樹，落絳英，和悶過清明。風才定，雨乍晴，繡針停，短嘆長吁幾聲。暮春春雲淨，芳樹曉，花外燕聲嬌。呼紅袖，品玉簫，泛蘭橈，十里春風畫橋。韶華過，春色休，紅瘦綠陰稠。花凝淚，柳帶愁，泛蘭舟，明日尋芳載酒。湖上舟中句，湖上景，芳酒泛金橙。雲初退，月正明，雪初晴，幾樹梅花弄影。
大石調·青杏子惜春
作者：吳仁卿
朝代：元

幽鳥正調舌，怯春歸似有傷嗟。虛簷憑得闌干暖，落花風裡，遊絲天外，遠翠千疊。
好觀音·信步閒庭院闌檻，荷錢小池面ソ藍。點檢芳叢總不堪，正蜻蜓雨
作者：吳仁卿
朝代：元

過波紋蘸。
好觀音·簾卷東風飄香雪，綺窗下翠屏橫遮，庭院深沉嫋篆斜。正黃昏，
作者：吳仁卿
朝代：元

燕子來時節。
小桃紅·官清法正古今稀，百姓安無差役。戶口增添盜賊息，路不拾遺，
作者：吳仁卿
朝代：元

托賴著萬萬歲當今帝。狼煙不起，干戈永退，齊賀凱歌回。
尾·想當日子房公會覓全身計，一個識空便抽頭的范蠡。歸山去的待看翠
作者：吳仁卿
朝代：元

巍巍千丈嶺頭雲，歸湖的待看綠湛湛長江萬頃水。
尾·願吾皇永坐在皇宮內，願吾皇永掌著江山社稷。願吾皇永穿著飛鳳赭
作者：吳仁卿
朝代：元

黃袍，願吾皇永坐著萬萬載盤龍亢金椅。
望江南·音書斷，人遠路途賒。芳草啼殘錦鷓鴣，粉牆飛困玉蝴蝶，日暮
作者：吳仁卿
朝代：元

正愁絕。
禿廝兒·光祿寺瓊漿玉液，尚食局御膳堂食，朝臣一發呼萬歲。祝聖壽，
作者：吳仁卿
朝代：元

慶官裡，進金盃。
紫花兒序·丹青模樣，冰雪肌膚，錦繡心腸。驚魂未定，好事多妨。堪傷，
作者：吳仁卿
朝代：元

不做美相知每早使伎倆。左右攔障，笑裡藏刀，雪上加霜。
紫花兒序·你都待重ブ而臥，列鼎而食，不如我拂袖而歸。急流中勇退，
作者：吳仁卿
朝代：元

見賢思齊。當日個，甯武子左丘明孔仲尼。邦有道則仕，邦無道則廢，齊魏裡使煞個孫龐，殷商中餓殺了夷齊。
紫花兒序·托賴著一人有慶，五穀豐登，四海無敵。寒來暑往，兔走烏飛。
作者：吳仁卿
朝代：元

節令相催，答賀新正聖節日。願我皇又添一歲，豐稔年華，太平時世。
聖藥王·大殿裡，設宴會，教坊司承應在丹墀。有舞的，有唱的，有鳳簫
作者：吳仁卿
朝代：元

象板共龍笛，奏一派樂聲齊。
聖藥王·我如今近七十，才曉得，方知道老而不死是為賊。指鹿做馬，喚
作者：吳仁卿
朝代：元

鳳做雞。葫蘆今後大家提，想誰別辨個是和非。
聖藥王·赤緊的烏緊飛，兔緊催，暫時相賞莫相違。菊滿籬，酒滿杯。當
作者：吳仁卿
朝代：元

吃得席前花影坐間移，白髮故人稀。
調笑令·為甚每日醉如泥，除睡人間總不知。戒之在得因何意，老不必爭
作者：吳仁卿
朝代：元

名奪利。黃金垛到北斗齊，也跳不出是處輪迴。
越調·梅花引
作者：吳仁卿
朝代：元

蘭蕊檀心仙袂香，蝶粉蜂黃宮樣妝。紫雲娘，綵衣郎，東君配偶，天然是一雙。
越調·鬥鵪鶉
作者：吳仁卿
朝代：元

天氣融融，和風習習。花發南枝，冰消岸北。慶賀新春，滿斟玉液。朝禁闕，施拜禮。舞蹈揚塵，山呼萬歲。
越調·鬥鵪鶉自悟
作者：吳仁卿
朝代：元

棄職休官，張良范蠡。釋辭了紫綬金章，待看青山綠山。跳出狼虎叢中，不入麒麟畫裡。想爵祿高，性命危。一個個捨死忘生，爭宣競敕。
隨煞·銀燭高燒從今夜，好風光未可輕別。留得東君少住些，惟恐怕西園
作者：吳仁卿
朝代：元

海棠謝。閨情梁燕語呢喃，九十日春色過三。東風滿院楊花謝，離情正苦，歸情未準，鬼病將擔。
鬼三臺·看了些英雄輩，爭閒氣，為功名將命虧。笑豫讓，嘆Θ遷，待圖
作者：吳仁卿
朝代：元

個甚的？論功勞勝似燕樂毅，論才學不如晉李儀。常言道才廣妨身，官高害己。
倘秀才·莫不是麗春園蘇鄉的後身，多應是西廂下鶯鶯的影神，便有丹青
作者：吳昌齡
朝代：元

畫不真。妝梳諸樣巧，笑語暗生春。他有那千般兒可人。
張天師斷風花雪月·一半兒
作者：吳昌齡
朝代：元

只見他高燒銀燭影搖紅，滿註名香寶鼎中。全不似初見時恁般喬面孔，殷勤地捧金鐘。元來是一半兒妝呆一半兒懂。
張天師斷風花雪月·七弟兄
作者：吳昌齡
朝代：元

我可也左猜，右猜，端的是為誰來？現放著斫桂的吳剛巨斧風般快，只問他奔月的嫦娥曾否下妝臺？更和那搗藥的兔兒那日當何在？（長眉仙雲）罪定了，不必多說，（直符雲）仙旨已下，行動些。（正旦唱）。
張天師斷風花雪月·三煞
作者：吳昌齡
朝代：元

我越勸著越妝出風風勢，則說是病在心頭那個知？怎麼耳邊傍不住相潮戲，百般的話不投機。待著淹早些迴避，我可道不關親耽干係。就也著冷眼兒來看你，且看你直等的月色沉西。
張天師斷風花雪月·上小樓
作者：吳昌齡
朝代：元

你休那恥便伶牙俐齒，調三斡四，說人好歹，許人暖昧，損人行止。你可便道這個，道那個，做的不是，都揣與這廣寒宮宵奔的卓氏。（天師雲）莫不是爾桃花打合的他來麼？（桃花雲）桂花仙子，你自思凡，我可為甚的來，卻牽連著我那。（正旦雲）偏你無過犯哩。（唱）。
張天師斷風花雪月·二煞
作者：吳昌齡
朝代：元

你道叔父行怎不敢醫藥來調治，這的是心病還從心上醫。便有那倉公、扁鵲成何濟？也無過草樹根皮，怎比得玉天仙知心著意。只想他今夜裡休貪睡，重向書幃敘別離，敢勝似百補參芪。（雲）哥哥，你保重將息，我回老相公話去也。（陳世英雲）仙子，這早晚還不見來？兀的不害殺小生也。（正旦雲）哥哥，你則聽我勸者。（唱）。
張天師斷風花雪月·仙呂/賞花時
作者：吳昌齡
朝代：元

強扶策懨懨病裡身，空凝望盈效月下人。我和他曾把酒結情親，早隔了一年時分，兀的不愁殺我也桂華新。（下）。
張天師斷風花雪月·仙呂/點絳唇
作者：吳昌齡
朝代：元

夜色溶溶，桂花風動，天香送。萬里長空，是誰把銀盤捧？（封姨雲）俺趁著這月色行動些咱。（正旦唱）。
張天師斷風花雪月·倘秀才
作者：吳昌齡
朝代：元

我為甚先吐了這招承的口詞？常言道明人不做那暗事。則俺這閉月羞花絕代姿，到如今自做出自當之，妝甚的謊子？。
張天師斷風花雪月·南宮/一枝花
作者：吳昌齡
朝代：元

可不道既讀孔弔書，那裡也必達周公禮？你今日相思容易得，豈不聞飽病可兀的最難醫？他從來老老實實，忒軟善忒溫若，近新來陡恁的。他待學遇雲英乞玉的裴航，賦洛神來珠的曹植。
張天師斷風花雪月·叫聲
作者：吳昌齡
朝代：元

見放著正名師，不是，不是胡攀指。準教你隱藏下這個可喜的女孩兒。
張天師斷風花雪月·喜江南
作者：吳昌齡
朝代：元

兀的不是月明千里故人來，抵多少洛陽花酒一時來。你呵，休猜做春風來似不曾來。（正旦同陳世英走科，唱）咱兩個去來。（封姨、雪神喝科，雲）小鬼頭那裡去？（正旦唱）偏撞著這滿頭風雪卻回來。（陳世英下）。
張天師斷風花雪月·天下樂
作者：吳昌齡
朝代：元

卻不道流水桃花片片紅。（桃花仙雲）這桃花是我家的故事，你此去敢被那生折下桂花來也。（正旦唱）則你個嬌也波容，可便將人廝調哄。我則為報德酬恩要始終，不索你不索你這個咕，那個噥。（封姨雲）仙子，我曾敢說甚麼？（正旦唱）哎！只你個十八姨口是風。
張天師斷風花雪月·川撥棹
作者：吳昌齡
朝代：元

則聽的他鬧垓垓，鬧垓垓加罪責。怎生的全沒矜哀，狠下差排？貶咱到陰山口外，活活的折罰煞。
張天師斷風花雪月·得勝令
作者：吳昌齡
朝代：元

兀那座讀書齋，須不是楚陽臺。他救我元無意，我見他有甚歹？冤哉！怎將俺這一火同禁害？訴的明白，望仙尊別處裁。
張天師斷風花雪月·快活三
作者：吳昌齡
朝代：元

你今日雪消也下流澌，花落也顯枯枝。猛想起賈島破風詩，和那掃雪的陶學士。
張天師斷風花雪月·感皇恩
作者：吳昌齡
朝代：元

怪不著你正是遙授夫妻，你可甚步步相隨？更做道秀才每忒上緊，忒著迷。你伴的是琴書度日，怎想著那廣寒宮竊藥的仙姬？專等待三更後，才斗轉，恰星移。
張天師斷風花雪月·折桂令
作者：吳昌齡
朝代：元

這罪犯是我賤妾應該，沒米由誤犯天條，私下瑤臺。卻帶累花神，干連風雪，都也不伏燒埋。俺本是廣寒宮冰魂素魄，怎比那閻浮世濁骨凡胎？（長眉仙雲）敢是你捱不過那淒涼寂寞，看上了陳秀才麼？（正旦唱）俺可行甚難捱，覷上喬才？屈屈的將西沒東生，錯認做了夜去的這明來。
張天師斷風花雪月·採茶歌
作者：吳昌齡
朝代：元

想的你意兒痴，望的你眼兒疲，只等五言詩作上天梯。但得個一夕鴛鴦配成對，那裡也還記十年身到鳳凰池。
張天師斷風花雪月·梁州第七
作者：吳昌齡
朝代：元

翻笑著不風流閉門的顏叔，假乖張拍案的封陟。他不肯左筆尖上掙扎個名和利，兀的不辱抹殺題橋的才思擲果的容儀。直這般無廉鮮恥，亂作胡為三餐飯並不曾想吃，五車書並不肯攻習。他、他、他，則待要美甘甘傍玉軟香溫。是、是、是，則待要悄促促在星前月底，等、等、等，則待要薄孜孜赴燕約鶯期。奉相公省會，教老身直到那書房內，在左右看詳細。只他這廢寢忘餐可也因甚的？要一個明白訊息。
張天師斷風花雪月·梅花酒
作者：吳昌齡
朝代：元

呀！我待掙扎怎掙扎？也是我運拙時衰，月值年災，鬼使也那神差。（長眉仙雲）我想陳秀才患病在床，若不將他魂魄勾攝前來，看見這個境頭，怎得有痊可之日？疾！（陳世英上）小生陳世英。兀的不是桂花仙子來了也。（正旦唱）淹的呵，下瑤階，將兩步做一步驀。呀！早轉過甚人來？是、是、是，有情人陳秀才，他、他、他，怎容易到天台？敢、敢、敢，為著我舊情懷，待、待、待，折桂子索和諧，怎、怎、怎，不教我添驚怪？。
張天師斷風花雪月·正宮/端正好
作者：吳昌齡
朝代：元

則被你催！逼得我兩三番，喝掇得我十餘次。我不合暗約通私，怎當那驅邪院一夥天兵傘至，狠惡的忒如此。
張天師斷風花雪月·油葫蘆
作者：吳昌齡
朝代：元

俺和您回首瑤臺隔幾重，早來到書院中，怕甚麼人間天上路難通。（雲）封家姨也，則不俺思凡。（封姨雲）仙子，可再有何人思凡哩？（正旦唱）想當日那天孫和董永曾把瓊梭弄，（桃花仙雲）可再有何人？（正旦唱）想巫娥和宋玉曾做陽臺夢。（封姨雲）姐姐，你此一去報恩，可是如何？（正旦唱）他若肯早近傍，我也肯緊過從。拚著個賺劉晨笑入桃源洞，（桃花仙雲）不知劉震別後，可曾得再會來？（正旦唱）到後來天台山下再相逢。
張天師斷風花雪月·混江龍
作者：吳昌齡
朝代：元

俺可便疾忙行動，怕的是五雲樓畔日華東。（桃花仙雲）俺和您私離天宮之上，早來到人間了。（正旦唱）俺如今偷臨凡世，私下天宮。這其間風弄竹聲穿戶牖，更那堪月移花影上簾櫳。（封姨雲）仙子，則俺三個在這月明之下，又無甚跟隨的使數，怎生是好？（正旦唱）俺本是冰魂素魄不尋常，要甚麼金童玉女相隨從。（帶雲）十八姨，你只跟著我者。（唱）又沒甚幽期密約，止不過明月清風。
張天師斷風花雪月·滿庭芳
作者：吳昌齡
朝代：元

你也合心中暗思，你待把強言折證，不辯個雄雌。只你那風亭門館書名字，可不是招伏下親筆情詞。元來你全無那風流情思，也枉耽著-個風月的這名兒。（風神雲）我有甚麼過犯在那哩？（正旦唱）你道你便無譏剌束，常記得杜少陵吟了詩。（封姨雲）杜詩上怎麼？你只管說。真人在此，我也不賴。（正旦唱）可不道風雨夜來時。
張天師斷風花雪月·煞尾
作者：吳昌齡
朝代：元

謝真人勘問我赴四池對會詞，拚的個盡場兒訴出俺心間事，都向那蟠桃會上聽仙旨。（眾同下）。
張天師斷風花雪月·牧羊關
作者：吳昌齡
朝代：元

則見他懨懨的，說就裡，不由我冷笑微微。你是個濁骨凡胎，他須是冰肌的這玉體。（陳世英雲）仙子，你好失信也。（正旦唱）你敢要攀月桂諧連理，可不似指畫餅待待充飢。常言道：杳茫神鬼事，哥哥也，知他布那裡？。
張天師斷風花雪月·石榴花
作者：吳昌齡
朝代：元

當日個天台流水泛胭脂，誰引逗的劉晨、阮肇至於斯。（天師雲）荷花，你可怎生不近前來折辯？（荷花雲）桂花仙子，你認了罪罷。（正旦唱）你可也要推辭，那並頭蓮就是你過犯公私。（天師雲）菊花，你近前與他質對者。（菊花雲）桂花仙子，你思凡幹俺甚事？（正旦唱）想當日陶潛為你可便辭榮仕，在東籬下滿飲金卮。（天師雲）梅花，你也向前對詞來。（梅花雲）桂花仙子，你何不早早認了罪也，要累我做甚麼？（正旦雲）偏你無過犯那？（唱）你道你梅花孤潔全終始，我只問那孟浩然騎的瘦驢兒。
張天師斷風花雪月·紅繡鞋
作者：吳昌齡
朝代：元

你守得個映雪的孫康苦志，你逼得個袁安在雪內橫屍。賺得個王子猷，山陰雪夜上船時。（雪神雲）也只為老夫忒慈善些兒。（正旦唱）你道你便忒性慢，式心慈，你則問那藍關前韓退之。（雪神雲）真人問誰要招？（天師雲）要你招。（雪神雲）吾神則知其功，不知其罪。（天師雲）這老匹夫則知其功，不知其罪。你有甚麼功在那裡？（雪神雲）真人差矣。吾乃天地正神，豈比那桂花思凡？做這等淫邪之事？風神管的是春風夏雨，吾神管的是秋霜冬雪。調和鼎鼐，燮理陰陽。滋五穀，潤百草。壓障氣，兆豐年。於民有益，為國有功。（詩云）我本親承帝旨把天門，今朝被你勾攝壇前折辨真。若要誤犯天條招伏狀，怎到的玉潔冰清白雪神。（天師雲）噤聲！你道我管不得你？天仙管得你麼？（雪神雲）管不得。（天師雲）地仙管得你麼？（雪神雲）管不得。（天師雲）貧道管得你麼？（雪神雲）你便是管得著哩。（天師雲）噤聲！吾非濁骨，本是仙胎。祖公留下三件法寶，信香一瓣，雌雄劍二口，降妖印一顆，專管天上天下三界仙精鬼怪，魍魎邪魔。量你是一塊雪，我管不得你，怎管天上許多神將？吾今宣召天上火，地下火，山頭火，霹靂火，爐中火，將你圍在中間，立化一池黃水。老匹夫，看你招也是不招。（雪神做慌科，雲）真人，小神招伏則便了也。（正旦唱）。
張天師斷風花雪月·罵玉郎
作者：吳昌齡
朝代：元

莫不是崔鶯鶯害了你這張君瑞？只指望西廂下暗偷期，把鏡中花生扭做蟾宮桂。現如今你瘦巖巖病怎支？他虛飄飄佔不歸，知甚日重會？（陳世英雲）仙子，則被你想殺小生也。（正旦唱）。
張天師斷風花雪月·賺煞尾
作者：吳昌齡
朝代：元

你若有十分的至誠心，我怕沒九轉丹相送？（陳世英雲）小生來年八月十五日，專候仙子來也。（正旦唱）到來年又怕你八月中秋事冗。（陳世英雲）既蒙仙子相許，小生怎敢負了此心？但仙子雖同織女，小生非比牽牛，怎麼也要一年一會？做這般老遠的期約也。（正旦唱）那七夕，會牛女佳期，你可也休賣弄。（陳世英雲）仙子若果有心於小生，便不到的來年，怕甚麼那？（正旦唱）我則怕六丁神告與天蓬，（陳世英雲）那六丁總是天上神位，料仙子也不怕他！（正旦唱）更怕的是五更鐘，催別匆匆，只落的四眼相看淚珠湧。（陳世英雲）仙子，您直恁般慌速，便再停止一會兒也好。（正旦唱）兀的不三星在東。（陳世英雲）仙子此一去，休忘了今宵歡會也。（正旦唱）正照著俺二人情重，一般瀟灑月明中。（同二旦下）。
張天師斷風花雪月·醉中天
作者：吳昌齡
朝代：元

六印掌元戎，七縱顯英雄。向八座裡氣昂昂列上公，穩請受著九重天雨露恩和寵。也不枉了十年間苦功，到今朝享用。是必休忘了，我這報前程仙女淳風。
張天師斷風花雪月·金盞兒
作者：吳昌齡
朝代：元

我本待鸞鳳配雌雄，你只想鵰鶚起秋風。怎知我月中丹桂非凡種？（陳世英雲）念小生凡胎濁體，怎敢和仙子陪奉？你只說小生來年應舉，果是如何？（正旦唱）你問我來年春動有甚吉和兇？則你那文章千卷富，（陳世英雲）便有了文章，也要命運哩。（正旦唱）怕不的命運一時通。（陳世英雲）若得如此，小生早則喜也。（正旦唱）秀才，我道你來年登虎榜，總不如今夜抱蟾宮。
張天師斷風花雪月·雁兒落
作者：吳昌齡
朝代：元

想當日被計羅早纏作災，多感的婁金宿將咱解。這都是陳秀才能見可憐，因此上俺桂花仙思酬待。
張天師斷風花雪月·鵲踏柱
作者：吳昌齡
朝代：元

則見他不惺忄蔥，假朦朧，卻待要拄眼睜睛，覓跡尋蹤。莫非他錦陣花營，不曾廝共？險教咱風月無功。
張天師斷風花雪月·黃鐘尾
作者：吳昌齡
朝代：元

我勸你好將息這不存不濟千金體，再休想那無影無形百媚姿。自去年到今日，曾有甚為盟記？只管裡苦思憶，直等得佛出世，可不的幹著你。這相思無盡極，倒不如早收拾，將一段雲雨幽期，都付與高唐夢兒裡。（下）。
正宮·端正好美妓
作者：吳昌齡
朝代：元

墨點柳眉新，酒暈桃腮嫩，破春嬌半顆朱唇，海棠顏色紅霞韻。宮額芙蓉印。
滾繡球·藕絲裳翡翠裙，芭蕉扇竹葉樽。襯緗裙玉鉤三寸，露春蔥十指如
作者：吳昌齡
朝代：元

秋波兩點真，春山八字分。顫巍巍霧鬟雲鬢，胭脂頸玉軟香溫。輕拈翠靨花生暈，斜插犀梳月破雲。誤落風塵。
脫布衫·常記的五言詩暗寄回文，千金夜古斷青春。廝陪奉嬌香膩粉，喜
作者：吳昌齡
朝代：元

相逢柳營花陣。
花間四友東坡夢·七弟兄
作者：吳昌齡
朝代：元

你道是醉鄉。（東坡雲）敢是做夢哩。（正末唱）又道是夢鄉，也不似這等忒乖張。昨夜個喜孜孜燈下相親傍，今日裡假惺惺堂上問行藏。可是你困騰騰全不記嬌模樣。
花間四友東坡夢·上小樓
作者：吳昌齡
朝代：元

您了悟那色空，且與吾師是昆仲。你伴著那嫩柳夭桃，翠竹紅梅，暗約私通，（東坡雲）小官止一人在此並無別的陪伴。（松神唱）這的是你自去自來。相隨相從。（帶雲）那花間四友呵。（唱）比不得出紅妝主人情重。
花間四友東坡夢·仙呂/點絳唇
作者：吳昌齡
朝代：元

每日間看誦經文，受傳心印，權妝溷。俺可中，識破天真，此外都無論。
花間四友東坡夢·南呂/一枝花
作者：吳昌齡
朝代：元

身雖在東土居，心自解西來意。曾傳一盞燈，能有幾人知？參透禪機，心外事無縈繫。想昨宵甚道理，那蘇子瞻一謎裡歪纏，更和著白牡丹有千般標緻。
花間四友東坡夢·哭皇天
作者：吳昌齡
朝代：元

我喚你無別意，您四人各做準備。梅也你輕謳著白雪歌，柳也你與我滿捧著紫金盃，桃也你和他共枕同眠，竹也如魚似水。我這裡做方做便，陪酒陪歌。東坡比那［滿庭芳］，［滿庭芳］可便省些閒淘氣。倚伏著神力鬼力，只除是天知地知。
花間四友東坡夢·堯民歌
作者：吳昌齡
朝代：元

奸笑你端明學士忒汰朦朧，全不想酒闌人散夜將終，怎還許花間四友僻從容。東坡也，不須埋怨我大夫松，這的是禪宗，禪宗，都歸一個空，只柯那伊蒲供。（松神趕四友下）。
花間四友東坡夢·天下樂
作者：吳昌齡
朝代：元

恁道是明月清風他可便也笑人，（東坡雲）那裡有幽僻去處，待小官遊玩一番。（正末唱）似這般荒僻的山門，（東坡雲）好個古剎寺院。（正末唱）你可也莫要哂。（東坡雲）這是伽藍堂怎生不打供？（正末唱）俺這裡伽藍堂靜悄悄隔著世塵。（東坡雲）天陰雨，有些疏漏麼？（正末唱）便淋漓汙了衣，顛倒可便裡裹了巾。（帶雲）學士大人，（唱）俺這裡怕甚麼騎驢衝大尹。
花間四友東坡夢·川撥棹
作者：吳昌齡
朝代：元

想昨夜在玉春堂，與東坡曾共賞。這一個竹影悠揚，這一個柳葉芬芳，這一個梅蕊馨香，這一個柳絮顛狂。都是咱使的伎倆，故將你嘶魔障。（東坡雲）小官已醉矣，委實不認的四位小娘子。（正末唱）。
花間四友東坡夢·後庭花
作者：吳昌齡
朝代：元

你那［滿庭芳］雖稱席上珍，送的個老東坡翻成轅下窘。則為這樂府招讒譖，抵多少文章可立身。（做笑科）（東坡雲）吾兄為何發笑（正末唱）只落的笑欣欣，倒不如咱家安分，向深山將名姓隱。（雲）行者，看素齋飯管待學士。（行者雲）理會得。香積廚下安排素齋，拖面煎草鞋，醬拌鵝卵石，快些管待學士。（東坡雲）叫那行者過來，你方才說些甚麼？（行者雲）我師父方才說：香積廚下看素齋飯管待學士。（東坡雲）你去與那和尚說：有酒有肉我便吃，無酒無肉，我回舟中去也。（行者雲）學士，你就是我的親爺。我這等和尚，有甚麼佛做？熬得口裡清水拉拉的湯將出來。望學士可憐見，多與些小和尚吃。（東坡雲）這個饞和尚，我多與你些吃。（行者雲）多謝學士。師父合氣了。那學士老爺說道：有酒有肉我便吃，無酒無肉我回舟中去也。（正末雲）既如此，你下山去俗人家沽一壺酒，買一方肉，管待學士便了。（行者雲）那裡去買？你好行止。向年間為師父娘做滿月，賒了一副豬髒，沒錢還他，把我褊衫都當沒了，至今穿著皂直掇哩。（正末雲）休得胡說。（行者向古門雲）山下俗道人家，有一百八十多斤的豬，宰一口兒。（內雲）忒大，沒有。（行者雲）這等，有八九兩的小豬兒宰一口。（內雲）忒小，沒有。（行者雲）隨意增減些罷，只要先把血髒湯做一碗來，與我嘗一嘗。（正末雲）行者，酒席完備未曾？（行者雲）酒席已完備了。（正末雲）學士，當日遠公沽酒謁陶潛，今日佛印燒豬待子瞻。（東坡雲）小官續上兩句：蘇軾焉敢效昌黎，佛印如何比大顛？（正末雲）高才高才。（唱）。
花間四友東坡夢·感皇恩
作者：吳昌齡
朝代：元

你行者休違拗，我須索把你來央及。（做跪科）（行者雲）師父只當搶了臉也。（正末唱）我其實被東坡，閒魔障，廝禁持。（行者雲）我要赴白蓮會去哩。（正末唱）你待赴白蓮會里，先和那紅粉偷期。（行者雲）老人家沒正經，不要我學好，教我偷雞吃，被人拿住怎麼了？（正末唱）卻待說，義教我，怎生題？（行者雲）師父，我看你欲言不言的意思，要我怎的？常言道：吃烏飯，病黑屎。我只是依隨著你便了。（正末唱）。
花間四友東坡夢·採茶歌
作者：吳昌齡
朝代：元

你若是肯依隨，不羞恥，我比你先爭十載上天遲。（雲）行者，將耳過來。（做耳囑科，唱）你和他共枕同眠成連理，蚤是得些滋味休要著痴迷。（下）。
花間四友東坡夢·收江南
作者：吳昌齡
朝代：元

呀！這的是主人情重出紅妝，怎做得司空見慣只尋常？不由你不坐中狂客惱柔腸。一句句對當，一句句對當，總不離一曲［滿庭芳］。（東坡雲）佛印從來多調笑，到被花枝誇俊俏。（正末雲）高燒銀燭照紅妝，燈光不把自身照。（東坡雲）果然是真僧，問他不倒。蘇軾從今懺悔，情願拜為佛家弟子。（正末雲）學士請尊重。（行者雲）上告我師和尚，行者特來問禪。（正末雲）速道。（行者雲）摟住牡丹，勝坐蓮臺。師父咳嗽，徒弟便來。（正末雲）痴迷性改，分毫不來。色即是空，空即是色。（唱）。